Sadree: Bible for 1 John, 1 Timothy, 2 John, 2 Timothy, 3 John, Colossians, Ephesians, James, Jude, Philemon

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Ephesians

Chapter 1

¹পৌল, ঈশ্বরোক ইচ্ছাম খ্রীষ্ট যীশুক শিষ্য, ইফিষ শহর বাসকেরেহেলে পবিত্র ও খ্রীষ্ট যীশুতে বিশ্বাসক মেনষানিক জন্যে চিঠি । ²হামনিক পিতা ঈশ্বর এবং যীশু খ্রীষ্ট সেতির দায়া আর শান্তি হামনিক উপরাম আয়োক । খ্রীষ্টক ভিতোর আত্মিক আশীর্বাদ ।³ধণ্য হামনিক প্রভূ যীশু খ্রীষ্টক ঈশ্বর ও পিতা, যে হামনিক সাব রকম আত্মিক আশির্বাদে স্বর্গীয় জাগওয়াম খ্রীষ্ট অশির্বাদ কেরেলে। ⁴কারণ ওঁহ পৃথিবী সৃষ্টিক আগু সেথির খ্রীষ্ট হামনিক বাছিক রাখলে, যেন হামনিক ঔকোর অখিয়াম পবিত্র ও খাটি হেয়ে।⁵ঈশ্বর হামনিক যীশু খ্রীষ্টক ভিতোর দেক নিজোক জন্যে পালিতবেটাক জন্যে আগু সেতির ঠিক কেরিক রাখলে; হেটা ওঁহ জোক মতোক অন্তরক ভিতর নিজোক দয়াক ক্ষমতা সুনামক জন্যে কেরেলে। ⁶হে সাব কেরেলে যেনো ঈশ্বরক সুনাম প্রকাশ হেয়ো, যেটা ঔহে খোলিক ওকোর আদরোক বেটাক ভিতোর দেক হামনিক দেলেহেয়ে।⁷যাতে হামনি খ্রীষ্টক রক্ততদেক মুক্তি, অর্থাৎ পাপ সেতির ক্ষমা পায়ে; সেটা ঈশ্বরক দায়া-ধন অনুসারে ভেলে , ⁸যা ওহে সাব জ্ঞানোম আর বুদ্ধিম হামনিক উপর গিরেল দেলে ।⁹সে গুলা ওঁহে হামনিক নিজোক মতোক গোপন সত্যেক পরিকল্পনা জানলে, ওকোর মনোক অনুসারে খ্রীষ্টক ভিতোর প্রকাশ কেরেলে। ¹⁰ওঁহে ঠিক কেরিক রাখলে যে সময় ঠিক হোয়েক পর, সে উদ্দেশ্য সটিক কেরেক জন্য ওঁহে স্বর্গক আর পৃথিবীক সাব কিছুক মিল কেরিক খ্রীষ্টক শাষনোক ঠিনা রাখতে¹¹যীশু খ্রীস্টক মধ্যো দেক কেরাল যাতে, যাতে হামনিক ঈশ্বরক ক্ষমতাক ভিতোর ভ্যালাইয়ে , হেয়েল পারে ওঁহ সাব কিছু নিজোক মতোক অনুসারে সাধন কেরেলে, ওকোর ইচ্ছা অনুসারে হামনি আগু বাছায় ভেলায়ে; ¹²হেভাবে আগু সেতির খ্রীষ্ট আশা কেরেলে যে হামনি, হামনিক ভিতোর দেক যেন ঈশ্বরক ক্ষমতা গৌরব হেওয়ে।¹³খ্রীষ্টক ভিতোর দেক হামনিও সত্যেক কাথ্যা, হামনিক মুক্তিক সুখবর, শুনে এবং ওকরাম বিশ্বাস কেরিক সেই কাথাম পবিত্র আত্মা দেক কিনিলেলে। ¹⁴সেই পবিত্র আত্মা লেগে হামনিক পরিত্রানক জন্যে, ঈশ্বরক ক্ষমতা গৌরবক জন্যে আর হামনিক চেঙ্গেরগুলান জন্য বায়না । ইফিষীয়সেনিক পৌরক প্রার্থনা ।¹⁵হে জন্যো প্রভু যীশুক যে বিশ্বাস কেরে এবং সাব পবিত্র মেনসানিক ইপরাম দেক ভালোবাসা তোহনিক ভিতরাম হো, ¹⁶ঔকোর কাথ্যায় শুনিক হেমেও ধন্যবাদ দিয়েল নে থামলেয়ে, হামর প্রার্থনা সময়ে তোরনিক নাম উল্লেখ কেরিক সেটা কেরেয়ে।¹⁷যেন হামনিক প্রভু যীশু খ্রীষ্টক ঈশ্বর, গৌরবক বাপা, নিজোক জ্ঞানোক ও পেঠাক তোনিক আত্মা দিও; ¹⁸যাতে তোরনিক মনক আখিয়াক আলো হেয়ো, যেন তোরনি জানেল পারিস, ওকর হেয়েক আশা কি, পবিত্রসেনিক মধ্যে ওকর জন্মালোক গৌরবক সম্পত্তি কি,¹⁹এবং বিশ্বসকারী হামনি যে, হামনিক মধ্যো ওকর ক্ষমতাক বেশি গুরুত্ব কি। ²⁰এটা ওকর শেক্তিক ক্ষমতাক কাম অনুসারে, যেটা ওহে খ্রীষ্টক ঠিক কেরলে, সত্যি ওহে ওকরাক মোরলা মেনষানিক সেতির উঠালে এবং স্বর্গম নিজক ডেহনা পারে বেসাক রাখলে, ²¹সাব মালিক,ক্ষমতা,শুদ্ধ, আর প্রভুক উপরাম যেতনা নাম শুধু এখনি নে, কিন্তু ভবিষ্যতেও বলাল যে, সেগলা সাব কিছুক উপরাম অধিকার দেলে ।²²আর ওহে সাব কিছু ওকর গোড়াক নিচে বশ কেরলে এবং ওকরাক সাবুক মাথাম উপর উঠাক দান কেরেলকে; ²³সে মন্ডলী খ্রীষ্টক দেহ ও ওকর ঠিক রূপে, ওঁহু সাব কাথা পুরণ কেরেলকে।

Chapter 2

¹যেখনি তরনি নিজ নিজ অপরাধন আর পাপম মরিহেল্লি, তেখনি ওঁহ তোরনিক জীবন দান কেরেহেল্লে; ²এই সাব কিছুক তোরনিক আগুক নিয়মে চেলেহেলি পৃথিবীক নিয়ম মতে , আকাশক মালিকযতনকাম কেরেহলি, অর খারাপ আত্মা চেংরিয়ানিক ভিরত কথা কেরেহেলে যে আত্মা বসম চেলেহেলি হকুম মানিক চেলেহেলি , ³সে লগানিক ভিতর হামনিও সাবু নিজক নিজক ইচ্ছা মতন ব্যবহার কেরতেরেহেলিয়ে, মাসংক আর মনক মেলা মেলা যেরকম ইচ্ছা পূর্ন কেরে হেলি আর অন্য সভাবক লোক রসন রাগক চেঙ্গের হেলিয়ে।⁴কিন্তু ঈশ্বর দায়াম মালিক হোকে বলিক নিজক নিজক মতন হামনিক ভালোবাসা কে, সে জন্যনে হামনিক ,এমনকি ⁵পাপে মরল হামনিক খ্রীষ্টক সেঙ্গে বাচালকে আর যীশুক দায়াম তোরনি মুক্তি পালি। ⁶ওঁহ খ্রীষ্ট যীশুকসেং হামনিক বাচালকে, অর অকর সং হামনিক স্বর্গম বেসালকে। ⁷একর মতলক হেকে,খ্রীষ্টক যীশুম হামনিক উপর অওক দেখালো মধু রসন ভাব যেন, ওহু বছর বছর নিজক দায়াক ধন প্রকাশ কেরেল পারে কারণ দয়ায় তেরনি খ্রীষ্টক উপর বিশ্বাস কেরিক মুক্তি পালি।⁸কারণ, দয়ায় তোরনি খ্রীষ্টক উপর বিশ্বাস কেরিক মুক্তি হেটা তোরনি ঠিনা নে ভেল, এটা ঈশ্বরক দান, ⁹এটা কামক ফল নেলেগ সে জন্য কেইও যেন অহংকার নে ¹⁰কেরে। হামনি হেকিয়ে ওঁকর জনমল আর মেলা রকম ভালো কামক জন্য খ্রীষ্ট যীশুক জনম; ঈশ্বর ইগলান আগুতৈরি কেরি রাখলে, যেন হামনিক হো রাস্তায়াম চেলের পারিয়ে।¹¹খ্রীষ্টয় মন্ডলীয়ানিম পরজাতী ও অপরজাতী ভিতর মিলঅতএব: তোরনি মনেকর, তোরনিক আগুক দেহক সমন্ধ্য পরজাতী ত্বকছেদক, যাসুম,হস্ত হস্তকৃত ত্বচ্ছেদ নামস যেসনিক চিত্তেরেহে সেসনিকিম ছিন্নত্ব নামম চিনতো রেহে তোরনিক। ¹²ওঁহ তোরনিক সাকু খ্রীষ্টক সেতির আলাদা হেলি, ইস্রায়েলক প্রজাধিকারক বারাহাম একর প্রতিজ্ঞাযুক্ত নিয়মগুনির অসমাক্যয় হেলি,¹³কিন্তু এখনি খ্্রীষ্টক যীশুম, আগু তোরনি মেলা দুরি হেলি. আর তোরনি এখনি যীশুক রক্ত ভিতর দেক কাছে আলোহি ¹⁴কারণ ওহ হামনিক ভিতর যে দেয়াল হেলে সেটাও ভাঙ্গিগিক দেলে, ¹⁵শত্রুতাকেনি এক রসন মানুষ তৈনি কেরে আর এরকম কেরিক শান্তি আনে ¹⁶আর ক্রশম শত্রুতাকেনি মারিক ওই ক্রশামেনি এক দেহম ঈশ্বরক সং দুই পক্ষক মিল কেরি দিয়ে।¹⁷আর ওহ আসিক,দুনিয়া ওকরাক, তোরনি ঠিনা মিলনক শান্তির সুখবর জানালোকো। । ¹⁸কারণ হামনিক সাবু ওকর ভিতর দেক এক আত্মায় ঈশ্বরকঠিনা জ্যক শান্তি পালাহে ।¹⁹অতএব তোরনি কেহো আর পর হনহেকি,কিন্তু পবিত্র লোক ঈশ্বরক ঘরক লোক! ²⁰তোরনিক লোক আর ভাববাদি ভিতর সেতির উঠাক আনলো; আর যীশু হেকে ঘরক শক্ত পাথর, ²¹যে জন্য সাব গাঁথানি এক সং ভেগ যীশুক পবিত্র মন্দির হেওয়েক জন্য বৃদ্ধি পাওয়ে। ²²সেখাতের যীশু খ্রীষ্ট তোরনিক ঈশ্বরঠিনা রাখেকখাতির একসং জড় ক্যারা হওয়ে।

Chapter 3

¹এই জন্যে হামে পৌল, তোরনিক অর্থাৎ পরজাতি জন্য খ্রীষ্ট যীশু ঠিনা বন্দী- ²ঈশ্বরক যে অনুসারে দয়াক মতে তোরনিক উদ্দেশ্য হামরাক দেয়ালা ভেলে, তেকর কাথা তোরনি শুনলাহি ।³সরাসরি প্রকাশ মাধ্যমে লুকালো সেই সত্য হামরঠিনা জানালো ভেলে, যে রকম হামে আগু অল্প লেখলায়ে; ⁴তোরনি উটা পড়লে খ্রীষ্ট সম্পর্কে লুকানো সত্যিটা ভালো কেরিক জানেল পাবি। ⁵আগুক জুগম এক মরদবেটা সেকতর অরেক এক মরদবেটা সেই লুকালো সত্য মানুষকঠিনা জানাল নে ভেলে। যেভাবে এখনি ওকর আত্মাম পবিত্র লোক ও পবিত্র নবী প্রকাশ ভেলে ।⁶সত্যে ভালো খবর সেতির খ্রীষ্ট যীশু ঠিনা পরজাতীসেনি ভাগ পাতে একদেহম শরীরক ও প্রতিজ্ঞাক অংদারী হেয়ে; ⁷ঈশ্বরক দয়াম যে দান তেকর অশ্চর্য্য কাম শেষ সেতির হামরাক দেওয়া ভেলে, তেখনি সেতির হাম ভাল খবরক দাস ভেলাইয়ে।⁸হাম সাব পবিত্র সেনিক ভিতর সাবুক ছোট ভেলোও আশির্বাদ হামরাক দেওয়াল ভেলে, যাতে পরজাতী টিনা হাম খ্রীষ্টই ধন বিষয়ে সুখবর দিইয়ে। যে ধনক খোঁজ কেরিক পাওয়াল না হেতে। ⁹যেটা মেলা দিন সেতির সাবুক মালিক ঈশ্বর ঠিনা গোপন হে, ই গোপন কাথাক নিয়ম কানুন কি,¹⁰ফলে বিচারক সেনি এবং ক্ষমতাসেনিক মন্ডলীক মধ্যে দেক স্বর্গ জাগুয়া পরাক্রম ও ক্ষমতা ঈশ্বরক নানা জ্ঞানজানানো ভেতে। ¹¹চিরকালেই সেই উদ্দেশ্য সেতির যে প্রতিজ্ঞা ওহঁ হামনিক প্রভু যীশুঠিনা কেরলেহে¹²তাঁতেই হামনিকক ওকর উপর বিশ্বাসক মাধ্যমে সাহুস এবং শক্ত কেরিক হাজির ভেক ক্ষমতা, পালালেয়েহে ¹³অতএব হামর প্রার্থনা এটা তোরনিক জন্য হামর যে সাব কষ্ট ভেলে তাতে যেন উৎসাহ হিন নে হ্যায়েও ই সাব তোরনিক সুনাম¹⁴প্রার্থনা আর ধন্যবাদক আনন্দএই কারণে ওই পিতা ঠিনা হামে হাটু পাতয়ে। ¹⁵স্বর্গক ও পৃথিবীক সাব বোপক বংশ যকর ঠিনা সেতির নাম পালে, ¹⁶যেন ওঁহ নিজক শক্তিক ধন সেতির তোনিক আশির্বাদিয়ে যাতে তোরনি পবিত্র আত্মাদেক ভিতর দেক মানুষক বিষয়ে শক্তিশালী হেয়েল পারি ।¹⁷যেনে বিশ্বাসক ভিতর খ্রীষ্ট তোরনিক অন্তরাম রেহে, ¹⁸যেনে তোরনি প্রেমেমক ভিতরাম গড়িক শক্তিশালী ভেগ- সাবগুলান পবিত্র সেঙ্গে বুঝাল চেষ্টো কর যে ই অসার ,লম্বা, উচ্চতা ও গভীর একি, ¹⁹এবং জ্ঞানক বাহরে খ্রীষ্টক ভালেবাসে সেটা যেনে জানেল চেষ্টা কর।²⁰এভাবে যেনে ঈশ্বরক ঠিনা উদ্দেশ্যম যাওয়া, উপরাম যে শক্তি মধ্যে কাম শেষ কেরে ,সেই শক্তি সেতির যেহে হামনিক সাব প্রার্থনাক চিন্তা সেতির বেশি কাম কেরেল পাতে। ²¹মন্ডলীম এবং খ্রীষ্ট যীশু ঠিনা যুগিক শেষ দিন তির যুগে যুগে ওকরে হোক, আমেন।

Chapter 4

¹অতএব প্রভুতে আটকি রেলোহে হাম তোরনিঠিনা অনুরোধ কেয়ো, তোরনি যে ডাককম আলায়ি যে ওকর ঠিকঠাক ভেক চল। ²গোটে ভালো ও ধিরে ভালো ভাবে এবং ধৈয্যক সেঙ্গে চল, প্রেমম একজন অন্যজনাক প্রতি ক্ষমতাশীল হো” ³শান্তিক একসংগে অত্মাক একতাক রক্ষা কেরেল অগ্রহি হও।⁴দেহিয়া এক আত্মা এক যেরকুম তোরনিক হাকাম একাটাই আশায় তোরনি আলায় ⁵প্রভু এক বিশ্বাস এক, বাপ্তিস্ম এক ⁶সাবুক ঈশ্বরও বাপা এক ওঁহু সাবুক উপরাম, সাবুক ঠিনা ও সাবুক মনাম হে ।⁷কিন্তু খ্রীষ্টক দানক অনুসারে হামনিক সবুক জনাক দয়াম দেদেলে ⁸এজন্য কাথুয়াম হে” উুঁ স্বর্গম উঠিক বন্দীগুলাক আটকি রাখেলকে মেনসানিক মেলে রকম আশির্বাদ কেরেলকে⁹ওঁহু উঠলে একর গুরুত্ব কী ? নে হেটা যে উুঁ পৃথিবীক ভিতরাম নামেললে ¹⁰যে নামেললে ওঁহ একে ম্যানসা য্যে স্বর্গাক উপরা পর্ন্ত উঠলে, যাতে সাব কিছুই অকর দেক পূর্ণ কেরেল পারে।¹¹আর ওঁহ কেতনাজনাক লোক, ভাববাদী সুখবর প্রচারম্যানসা আর ক্যয়াকজন পালক আর শিক্ষাগুরু কেরিক দান কেরেলে, ¹²পবিত্র সেনিক বানায়েক জন্য কেরলে সেবা কাম যেন ঠিক হ্যিাওয়ে ¹³যেতনাক্ষণ হে হামনিক সাবু ঈশ্বরক পুত্রক বিশ্বাসম ও সত্যজ্ঞানম এক সত্যং পর্যন্ত, ভালো মরদবেটা অবস্থা পর্যন্ত¹⁴যেন হামনিক আর চেঙ্গের নে রেহিকয়ে,মানুষক ঠকনাম, চারাকিম , ভুল ডাহারাম চালনাম, ঢেউয়ক আঘাতম আর হো শিক্ষাক বাতাসম হিনাখা: পরিচালিত নেহেয়ে, ¹⁵বরং হামনি প্রেমেম সত্য বলিয়ে আর সাব সমে অকর মধ্যে বড় ভেক উঠায়ে ¹⁶যো ল্যাগে খ্র্রীষ্টক মাথা, যে মাথা উুঁ খ্রীষ্টক অকর সেথির গটে দেহিয়া সাবকেটা যুক্তি যে উপর যোগ্যাওয়ে, তেকর দেক ঠিক ঠাক একস্যাং আর এক যুক্ত ভেগ সাব ভাগ্য নিজক নিজক ভাগ্য অনুযায়ী কাম অনুসারে দেহক বৃদ্ধি সাধন ক্যারল্য নিজক প্রেমক গাঁথিক উঠাক জন্যে ক্যরেলে ।¹⁷আলোক ধিয়াপুতা ভেগ জীবন যাপন করঅতএব হামে এটা ক্যাহয়ায়ে, ও প্রভু শক্ত ভাবে হুকুম ক্যারায়ে, তোরনি আর পরজাতী সেনি মতন জীবন যাপন নে কেরিও ¹⁸ওহাসনি নিজ নিজ মনক ইচ্ছা মতন জচলে; হোসনিক মনাম আনাহার ভে রেলে, ঈশ্বরক জীবন সেথির ভাগ ভেগেলে, মন দেক না বুঝাল জন্য, হৃদযক ভিতর কঠিন ভেগেলে ¹⁹সেসনি চুপ কেরিক অকর জন্য নিজকস নিজক লোভে সাব রকম খারাপ কামে গিরা দেলে।²⁰কিন্তু তোরনি খ্রীষ্টক সম্পর্কে হেরকম শিক্ষা নে পালয়ি; ²¹ওকর বাক্য শুনলেই এবং যীশুম যে সত্যিটা অনুসারম হোটেম শিক্ষত ভেলেয়ি; ²²যেন তোরনি পুরাতন আচরনেক জন্য হো পুরানো ম্যানষাক বাদ দেদি যেটা প্রতারনাক মেলেরখম কামনাক মতে ভুল নাখা চেলি যায়ে²³নিজক নিজক মনাক আত্মাক যেন জেলদি কেরিক লতুন ভেগ উঠে, ²⁴হো লতুন ম্যানষাক বাছিক যেত্যকে পবিত্রতাম আর ধার্মিকতাম ঈশ্বরক মতন তৈরি ভেলে ।²⁵অতএব তোরনি, যেগুলা মিথ্যা ওগুলা ছাড়ি দেক, সাবু নিজক নিজক প্রতিবেশীক স্যাং কাথা কহ; কারণ হামনিক একজনা অন্য জনাক দেহীয়া ল্যাগেয়ে ²⁶রেগে গেলে ও পাপ নে ক্যারিও ; সূর্য্য ডুবি যোক আগু তোরনিক রাগ শান্ত হেওক, ²⁷আর শয়তানক জাঘা ন্যে দিও²⁸চোর আর নে চোরাক, বরং নিজক নিজক হাতে ব্যবহার কেরিক সৎ কাম কর যেন গরিবক দিয়েক জন্যে ওকর হাতাম কিছু রেহে। ²⁹তোরনিক মুহা সেথির কোনো রকম খারাপ কাথা বাহার ন্যা কেরিয়ো কিন্তু দরকারোম গাঁথি উঠায়েক জন্যে ভালো কাথা বাহার কেরিও যেন যেসেনি শুনে হোসনিক আশির্বাদ দান কেরা হেওয়ে। ³⁰আর ঈশ্বরক সে পবিত্র আত্মাক কস্ট নে দিও , যকর দ্বারা তোরনিক মুক্তিক দিনোক অপেক্ষা চিহ্নি ভেলাইয়ে।³¹সাব রকম খারাপ ,কাথা নিন্দা, রাগ, ঝাগরা, ঈশ্বরকনিন্দা আর সাব রকম হিংসা তোরনি ভিতর সেতির দূর হোক ³²তোরনি একজনা অন্য জনা মধুক স্বাভাব আর নরম মনক হো, একজনা অন্য জন্যাক ক্ষমা কর যে রকম ঈশ্বরও তোরনিক মাপ কেরলো।

Chapter 5

¹যাইহোক প্রিয় চেঙ্গেরিয়ায়ানিক মতন তোরনিক ঈশ্বরক অনুকারি হো। ²আর প্রেমম চল, যেরকম চল, যেরকম খ্রীষ্টও তোরনিক প্রেম কেরেরলো আর হামনিক জন্যে ঈশ্বরক উদ্দেশ্য ঠিক জন্যে, দান আর বলিরূপম নিজক বলিদান দেলল।³কিন্তু বেশ্যাসেনিক ও সাব রকম অপবিত্রতা বা লোভ নামাও যেন তোরনিক ভিতরাম নে হেওেয়ে, যেরকম অপবিত্রসেনিক যগ্যে । ⁴আর খারাপ ব্যবহার আর আবোল কাথা কিম্বা ঠাট্টা তামাশা, হে সাবুগুলান নাংচরাক মতো ব্যবহার যেন নে হেওয়ে,কিন্তু ধন্যবাদ দেওয়া হেওয়ে।⁵কারণ তোরনিক অবশ্যইজানাই< বেশ্যাসেনি কি ভালো কি লোভী হোসনি তো মূর্তি পূজা কেরে হোসনি কেয়ো খ্রীষ্টক আর ঈশ্বরক রাজ্যক ভাগ নে পাওয়ে। ⁶ঝুটে কাথা দেক কেয়ো যেন তোরনিক নে ভুলওয়ে; কারণ হে সাব দোষক জন্যেই আবাধ্য চেঙ্গেরিয়ানিক উপরাম ঈশ্বরক রাগ আওয়ে। ⁷যাই হোক হোসনিক সমান ভাগী নে হেয়ো;⁸কারণ তোরনিক এক সমে আনাধারাম হেলি, কিন্তু এখনি প্রভুতে আলোকিত ভেলাই; আলোক চেঙ্গেরিয়ানিক মতন চেল- ⁹কারণ সাব রকম মঙ্গলভাবে, ধার্মিকতাম আর সত্যক আলোক ফল হেওয়ে ¹⁰প্রভুক সন্দেহজনক কি, তেকর পরীক্ষা কর। ¹¹আর আনাধরাম ফল নে হে হোরকুম কামক ভাগী নে হেয়ে, বরং হোগলাক দোষ দেখা দি ¹²।কারণ হোসনিক গোপননাম যে সাব কাম কেরে, হোগলা উচ্চারণ কেরাও লজ্জাক কাথা।¹³কিন্তু দোষ দেখা দেলে সাবকিছু আলোক ভিতরদেক ছোড়া য়াওয়ে; সাধারণত যেটা ছোড়া গিরে, সেগুলো সাব আলোাকিত । ¹⁴সে জন্যে পবিত্র শাস্ত্রম লেখলো হে, “সে সুতলো লেোগ জাগি উঠ আর মরলানি ভিতর সেতির উঠ, তেহেলে খ্রীষ্ট উপরাম আলোক উজ্জল কেরতো ।’¹⁵অতএব তোরনি ভালো কেরিক দেখ, কিভাবে চেলেহ, কেহুশ গুলান মতন নে চেলিক জ্ঞানীগুলাক মতন চল। ¹⁶সুযুগ কিনি লে, কারণ হে সমেটা খারাপ। ¹⁷একর কারণ বকা নে হেয়েঅ, কিন্তু প্রভুক ইচ্ছা কি সেটা বুঝ ।¹⁸আর নিশা পিক মাতাল নে হেয়ো, হেটাম সর্বনাশ হে; কিন্তু পবিত্র আত্মম পরিপূর্ন হও । ¹⁹গীত, গ্যান আর আত্মিক শক্তিম একজনা আরেক জনাক কাথা কহ; জিক নিজক মনম প্রভুে উদ্দেশ্য গ্যান ঢোল বাজা ; ²⁰সাব সমে সাব কিছুক জন্যো হামনিক প্রভু যীশু খ্রীষ্টক নামে পিতা ঈশ্বরক ধন্যবাদ কর; ²¹খ্রীষ্টক ডরে একজন আরেক জনাক বাধ্য হো।²²বহরিয়া ভাতারক সাবুক কর্ব্যছোড়িসেনি তোরনি যেরকুম প্রভুক, সেরকমি নিজক জিক ভাতারক ব্যাধ্য হো। ²³কারণ ভাতার বহরিয়াক মাথা , যে রকম খ্রীষ্ট ও মন্ডলিক মাথা; উ আবার দেহক উদ্ধারকর্তা ; ²⁴কিন্তু মন্ডলীে যেরকুম খ্রীষ্টক বাধ্য, সেরকুম জেনীয়ানি সাব বিষয়ে নিজক নিজক ভাতরাক বাধ্য রেহোক ।²⁵ভাতরানি, তোরনি নিজক নিজক বহোরিয়াকেনি সেই মতন ভালোবাসা, যেরকুম খ্রীষ্ট ও মন্ডিলীকেনি ভালোবাসেলকে, তোকর জন্য নিজক দান কের দেলকে; ²⁶যেন উু পানিক ন্যাহ্যক দ্বারাদেক শাস্ত্র ওকর ভালো কেরিক পবিত্র, ²⁷যেন নিজক নিজক ঠিনা মন্ডিলীকেরি গোরবময় অবস্থানম আনে, যেন ওকর বলঙ্ক বা ওর বা হেরখম আর কনো কিছু নে রেহে, বরং উঁ যেন পবিত্র আর কুটনি হীন হেওয়ে।²⁸সেরকম ভাতারানিও নিজক নিজক বহারিয়াক নিজক নিজক শরীলক মতন ভালোবাসাতে বাধ্য । নিজক বহরিয়াক যে ভালোবাসে, তেহে নিজককেনি ভালোবাসে। ²⁹কেয়ো ত কেভনিও নিজক দেহাক প্রতি ঘৃণা নে কেরলে, বরং সাবু ওকর ভরন পোষন আর লালন পালন কেরে; যেরকুম খ্রীষ্টও মন্ডিলী কেরলে; ³⁰কারণ হামনিক ওকর দেহাক অঙ্গ ।³¹সে জন্যেই লেগানি নিজক বাপা-মায়াককেনি ত্যাগ তকরিক নিজক বহরিয়া সেঙ্গে মিশি যাতে আর হো দুযোজনা একটা দেহ ভেতে’। ³²এ নুকানো সত্যিটা মেলে বড়, কিন্তু হামে খ্রীষ্টক আর মন্ডলীক উদ্দেশ্য হেটা কেহেলিয়ে। ³³তোয়ো তোরনি সাবু নিজক নিজক বহরিয়াকেনি নিজক মতন ভালোসিয়ো; কিন্তু বহরিয়াক উচিত উু যেন ওকর ভাতারাক ডর ক্যেরে।

Chapter 6

¹ছড়াছড়িসেনি, তোরনিক প্রভুতে বাপামায়াক মান্য কেরিও; কারণ হেটা ঠিক । ²“তোর বাপা ও মায়াক সন্মান কর,”- হেটা প্রতিজ্ঞাক প্রথম আদেশ । ³“যেন তোর ভালো হেওে এবং তোহ পৃথিবীম মেলা দিন বাচী রহ ।⁴” আর বাপপাগুলান, তোরনি নিজ নিজ ছড়াছড়িক গুলানক ন্যা রাগায়ো, বরং প্রভু শাষনম ও শৃঙ্খলাক ভিতর হোসনিক মানুষ কেরিক উঠা । চাকর এবং মালিক ও সেনি⁵চাকরসেনি,যেরকুম তোরনি খ্রীষ্টক মানিক চল সেরকুম ডর ও সন্মান সেঙ্গে ও ভালো অনুযায়ী চল নিজক দেহ পৃথিবীক গুরু সেনিক কাথা মানিক চেল; ⁶মানুষক সন্তাষ্ট সেবা নে কেরিক, বরং খ্রীষ্টক দাসক মতো আগ্রহসহ ঈশ্বরক ইচ্ছা পালন কেরাই বলিক মনে কর, মানুষক সেবা ন্যা ⁷বরং প্রভুক সেবা কেরাই বলিক আন্দম সেঙ্গেই দাসক কাম কর; ⁸জানি রাখিও, কণ ভালো কাম কেরলে সাব মানুষ, সে চাকর হোক বা স্বাধীন মানুষ হোক , প্রভু ঠিনা ভালো কিছু পাতে।⁹আর মালিক । তোরনি ওকর ঠিনা সেইরকম ব্যবহার কেরিও, ওসনিক হুকুম দেওয়া ছাড়া, জানি রাখিও , ওসনিক এবং তোরনিক প্রভু স্বর্গম হো, আর ওঁহু কোকরোক দালালি ন্যা কেরে।¹⁰শয়তানক বিরূদ্ধে যুদ্ধশেষ কাথা হেটা তোরনি প্রভুতে ও ওঁকর শক্তিক ক্ষমতাক শক্তিশালী হোও। ¹¹ঈশ্বরক সাব যুদ্ধক পোষাক পিন, যেন শয়তানক ষামনে মেলা খারাপ চিন্তা সেতির উঠেল পারি।¹²কারণ পৃথিবীক সেঙ্গে নে, কিন্তু শক্তিশালী সাবুক সেঙ্গে, ক্ষমতা সাবুক সেঙ্গে, এই পৃথিবীক অন্ধলোক গুলান সেঙ্গে, এই স্বর্গীয় জাগুয়াম সেঙ্গে হামনিক যুদ্ধ চেলে। ¹³এই জন্য তোরনি ঈশ্বরক সাব যুদ্ধক পোষাক পিন, যে সেই দুরসময়ে ঠিক কেরেল এবং সাব শেষ কেরিক উঠিক খাড়া রেহেল পারি¹⁴অতএব সত্যেক ডারকাসনা মারিক শক্তভেগ, ¹⁵সত্যেক বুকপাটা এবং শান্তির সুখবরক পরিপাটিক জুতা গড়াম পিনিক খাড়া ভেগ রহ; ¹⁶এই সাব ছাড়া বিশ্বাসক হেনাখা গ্রহন কর, যকর দেক তোরনি সেই খারাপ আত্মাক সাব আগিনম তরেক নিভাল পারবে;¹⁷এবং উদ্ধারক কষ্টকর ও আত্মাক অস্ত্র অথ্যাৎ ঈশ্বরক কাথা গ্রহন কর। ¹⁸সাব রকম প্রার্থনা ও অনুরোদক সেঙ্গে সাব সময়ে পবিত্র আত্মা প্রার্থনা কর এবং এ জন্য সাবসময় প্রতিনিয়ত ও অনুরোধসেঙ্গে জাগি রহ।¹⁹সাব পবিত্র লোক এবং হামর জন্য প্রার্থনা কর যেন মুহা খোলিক সঠিক লোক হামরাক দিয়েল পারে, যাতে হামে সাহসক সেঙ্গে সেই সুখবর গোপন কাথা জানেল পারিয়ে, ²⁰যকর জন্য হামে শিকরিকম আটকিক রাজদূতক কাম কেরাইয়ে; যেরকম কাথা বলা হামর উচিত, সেরকম যেন সেই কবষয়ে সাহস দেখাল পারায়ে।²¹সিদ্ধান্তআর হোকর বিষয়ে, হামর কিরকম চেলে, হেটা যেন তোরনি জানেল পারিস, ওকর জন্য প্রভু বন্ধুভাই ও কাছক লোক সে জানিক ওঁহ তোরনিক সাব জানাতো । ²²হামে তোর ঠিনা সেই জন্য পাঠালিও, যেন তোরনিও হামনিক সব খবর জানেল পারিস এবং ওহ যেন তোরনিক মনাম সান্তনা দিয়ে।²³²⁴বাপা ঈশ্বর এবং যীশু খ্রীষ্ট সেথির শান্তি এবং বিশ্বাসক সেঙ্গে ভালোবাসা,ভাইগুলান ঠিনা আয়োক। হামনিক প্রভু যীশু খ্রীষ্টক যেসনি ঠিকভাবে ভালোবাসে, দয়াম ওঁহ সাবুক সেঙ্গে সেঙ্গে রোহক ।

Colossians

Chapter 1

¹হামে পৌল, ঈশ্বরক ইচ্ছা অনুসারে খ্রীষ্ট যীশুক প্রেরিত আর হামনিক ভাই তীমথীয়, ²কলসিয়ম ঈশ্বরক পবিত্রসেনি আর খ্রীষ্টে বিশ্বাসি ভাইসেনি । হামনিক বাপ ঈশ্বরক দয়া আর শান্তি তোরনিক উপর আওয়োক । ³হামনিক প্রভু যীশু খ্রীষ্টক বাপ ঈশ্বরক ধন্যবাদ দিয়ে আর হামনি সবসময় তোরনিক জন্যে প্রার্থনা কেরেয়ো ।⁴খ্রীষ্ট যীশুক উপর তোরনিক বিশ্বাস আর সব পবিত্র ম্যেনষানিক উপর তোরনিক ভালবাসাক কাথা হামনি শুনলেয়ে , ⁵কারণ স্বর্গম তোরনিক জন্যে ম্যেলা আশাক বিষয় হে । হে আশাক বিষয়ে তোরনি সুসমাচারম সত্যক কাথা আগু শুনলেয়ি , ⁶যে সুসমাচার তোরনিক ঠিনা আলো যেটা গটে দুনিয়াম বাড়ে আর প্রচার হেওয়ে, যেদিন সেতির তোরনি ঈশ্বরক দয়াক কাথা শুনিক ওকরাক সত্য বলিক জানেললি ।⁷হামনিক প্রিয় ঈশ্বরক দাস ইপাফ্রাক ঠিনা সেতির তোরনি হে শিক্ষা পাললি, তোরনিক জন্যে উুঁ খ্রীষ্টক একজন বিশ্বস্ত পরিচারক ভেললে । ⁸পবিত্র আত্মাক প্রতি তোরনিক ভালবাসাক কাথা ওকর মুহাম হামনি শুনলেয়ে । খ্রীষ্টক মহিমা আর পরিত্রানক কাম ।⁹কারণ যেদিন সেতির হে প্রেমক কাথা হামনি শুনলেয়ে, সেদিন সেতির হামনি প্রার্থনা আর বিনতী কেরেয়ে যেন তোরনি আত্মিক জ্ঞান আর বুদ্ধিমেনি ওকর ইচ্ছা ভালকেরিক বুঝেল পারি । ¹⁰হামনি প্রার্থনা কেরেয়ে যেন তোরনি সাব কিছুম প্রভুক যোগ্য ভেক চেলেল পারি , ভাল বেভার , ভাল কাম কেরিক বড় হো আর ঈশ্বরক জ্ঞেনম বাড়ি উঠ ।¹¹হামনি প্রার্থনা কেরেয়ো ওকর মহিমা আর শেক্তিক দয়াম সাব বিষয়ে তোরনি শেক্তিশালি হো যেন তোরনি ধৈর্য্য আর পরামর্শক আনন্দক সেঙ্গে গ্রহন কেরেল পারি । ¹²হামনি প্রার্থনা কেরেয়ে যেঁ হামনিক আলোম পবিত্র ম্যেনষানিক উত্তরাধিকারক অংশীদার হেউয়েক যোগ্য কেরলে, আনন্দক সেঙ্গে যেন হো বাপাকেনি ধন্যবাদ দিয়েল পারিয়ে ।¹³উুঁ হামনিক আনহার সেতির উদ্ধার কেরলে আর নিজক প্রিয় বেটোয়াক রাজ্যম হামনিক আনলে । ¹⁴ওকর বেটোয়াক মাধ্যমে হামনি মুক্তি , পাপক ক্ষমা পালেয়ে । খ্রীষ্টক আধিপত্য ।¹⁵ওকর বেটোয়াই অদৃশ্য ঈশ্বরক প্রতিমূর্ত্তি । উুঁ সব সৃষ্টিক এক নম্বর জেত । ¹⁶কারণ সবকিছুই উুঁ সৃষ্টি কেরেললে, স্বর্গম আর দুনিয়াম, দৃশ্য আর অদৃশ্য যা কিছু হে । সিংহাসন বা শেক্তিশালী বা রাষ্ট্র বা অধিকার সব কিছুই উুঁ সৃষ্টি কেরেললে আর ওকর জন্যে । ¹⁷উুঁ সব কিছুক আগুম হে আর ওকর ভিতরাম সব কিছুকেনি একসেঙ্গে পোকরি রাখলে ।¹⁸উুঁ ওকর দেহিয়াক মানে মন্ডলিক মাথা । উুঁ প্রথম , উুঁ প্রথম মরলানিক ভিতর সেতির বেঁচি উঠেললে । সুতরাং উুঁ সব কিছুক ভিতর প্রথম । ¹⁹কারণ ঈশ্বর ঠিক কেরেললে যে ওকর সব পূর্ণতাই যেন খ্রীষ্টক ভিতর রেহে; ²⁰আর উুঁ নিজে ওকর বেটোয়াক ভিতরদেক ম্যেলাকিছুক মিলন সাধন কেরলে । ঈশ্বর ওকর বেটোয়াক কুরুশক রক্ত দেক শান্তি আনেললে , দুনিয়াক বা স্বর্গক সব কিছুকেনি একসেঙ্গে কেরে ।²¹আর একসময় তোরনিও ঈশ্বর ঠিনাস দূরি হেলি আর তোরনিক খারাপ কামক ভিতরদেক তোরনিক মনম শত্রুতা প্রকাশ পালো । ²²খ্রীষ্টক মরনক ভিতর দেক ওকর দেহিয়াক দেক ঈশ্বর নিজক সেঙ্গে তোরনিক মিলিত কেরলো যেন তোরনিক পবিত্র, নিখুঁত আর নির্দোষ কেরিক নিজক এগুয়াম হাজির কেরে । ²³খ্রীষ্টক বিষয়ে সুখবর সেতির যে নিশ্চিত আশা তোরনি পালেয়ি ওহা সেতির সোরি ন্যে যেক তোরনিক বিশ্বাসম স্থির রেহেল লাগতো আর হো সুসমাচার আকাশক নিচাম সব সৃষ্টিক ভিতর প্রচার ক্যেরা ভেলে তোরনি হোটা শুনলেয়ি , হামে পৌল হে সুসমাচার প্রচার কেরেক দাস ভেলেয়ে । প্রভুমেনি স্থির রেহেল নির্দেশ ।²⁴এখনি তোরনিক জন্যে হামোর যে কষ্ট হেওয়ে তেকর জন্যে আনন্দ কেরেয়ে আর খ্রীষ্টক সেঙ্গে কষ্টভোগ যেটা হামোর এখনিয়ো বাকি হে হোটা খ্রীষ্টক দেহিয়াক জন্যে , সেটা লেগে মন্ডলি । ²⁵তোরনিক জন্যে ঈশ্বরক যে কাম হামরাক দেওয়া ভেলে , সে জন্যেই হামে মন্ডলিক দাস ভেলেয়ে , ঈশ্বরক বাক্য সম্পূর্ণভাবে প্রচার কেরেয়ে । ²⁶হো নুকালো সত্যি যেটা আগু সেতির আর মরদবেটাম মরদবেটাম নুকালো হেলে , কিন্তু এখনি হোটা ওকর পবিত্র ম্যেনষানিক ঠিনা প্রকাশ ভেলে ; ²⁷অযিহদীসেনিক ভিতর হো নুকালো তত্ত্বক গৌরব ধন কি সেটা পবিত্র ম্যেনষানিক জানাতে ঈশ্বরক ইচ্ছা ভেলে , তোরনিক ভিতর খ্রীষ্টক মহিমাক আস্থা তোরনি পালেয়ি ।²⁸ওকরাকেনিই হামনি প্রচার কেরেয়ে । হামনি সব ম্যেনষানিক সতর্ক কেরেয়ে আর সব ম্যেনষানিক শিক্ষা দিয়েও যেন সব ম্যেনষানিক খ্রীষ্টক সব জ্ঞানম জ্ঞানবান কেরেল পারিয়ে । ²⁹যে কামক ক্ষমতা দেক ঈশ্বর হামরাক উৎসাহ দেলে হো ভূমিকা পালন কেরেক জন্যে হামে কাম আর সংগ্রাম কেরবে ।

Chapter 2

¹হামে তোরনিক জানাল খজেও হামে তোরনিক জন্যে , লায়দিকেয়া শহরক ম্যেনষানিক জন্যে আর যেসনি হামনিক দেহিয়াম মুহু ন্যে দেখলে সেসনিক জন্যে হামে খুবে কাম কেরেয়ে , ²হোসনি যেন মনম উৎসাহ পেক ভালিবাসাম এক হেওয়ে আর জ্ঞানক নিশ্চয়তাম সব কিছুমেনি বড়লোক ভে উঠে ঈশ্বরক নুকালো সত্যকনি বা খ্রীষ্টকেনি জানেল পারে । ³জ্ঞান আর বুদ্ধি সব কিছুই ওকর ভিতরাম নুকালো হে ।⁴হামে তোরনিক এই কাথা কেহওয়ো , কেহ যেন প্ররোচিত বাক্য তোরনিক ভুল ডাহরাম ন্যে চেলায়ে । ⁵আর যুদি হামে নিজে দেহ রূপে তোরনিক সেঙ্গ নেহে , তবুও হামর আত্মাম তোরনিক সেঙ্গে হেয়ে আর তোরনিক ভালো আচরণ আর খ্রীষ্টক তোরনিক গভীর বিশ্বাস দেখিক হামে আনন্দ পাওয়ে।⁶খ্রীষ্ট যীশুক তোরনি যে ভাবে প্রভু হিসেবে গ্রহন কেররাইয়ে ঠিক ভাবে ওকর ডহর চেলা । ⁷ওকর মধ্যে গভিরভাবে বুনেললে ও গড়ে উঠাল্লে যে শিক্ষা পেক বিশ্বাসম প্রতিষ্ঠিত ভেললি আর ধন্যবাদ দেক প্রাচুর্য্যম ভরি উঠ । খ্রীষ্টক সেঙ্গে সংযোগক সুফল ।⁸দেখিয়ো কেয়ো যেন তোরনিক দর্শনবিদ্যা আর কেবল প্রতারনা কেরিক বন্দি ন্যে কেরে যেটা বংশ পরম্পরাম ভে আওয়ে দুনিয়াক পাপ ভরলো বিশ্বাস ব্যবস্থাক উপর আর খীষ্টক পরে ন্যে , ⁹কারণ ঈশ্বরক সব পূর্ণতা খ্রীষ্টক দেহ হিসাবে বাস কেরে ।¹⁰তোরনি হোটাম জীবনম পূর্ণতা পালাই, য্যেঁ সব শেক্তিক বড় । ¹¹অকর মধ্যেই তোর সুন্নত ভেল্লো মানুষক হাতম ন্যে , সুন্নত ভেল্লো , খ্রীষ্টক পরিবর্তণ সুন্নতম, পাপম ভরলো দেহিয়াক উপরা সেতির মোশুয়া সরা দেক তোরনিক পাপ মুক্ত কেরলো । ¹²বাপ্তিষ্মম তোরনিক অকর সেঙ্গে কবরাম গেললি , ঈশ্বরক উপরাম বিশ্বাসক শেক্তিম তোরনিও অকর সেঙ্গে বেঁচি উঠলেয়ি , য্যেঁ অকরাক মরলাসেনিক ভিতর সেতির উঠাললে ।¹³যেখনি তোরনি তেরনিক পাপম আর তোরনিক দেহিয়াম অত্বকছেদম মরলো হেলি , তেখনি উুঁ অকর সেঙ্গে তোরনিক বাঁচাললো আর হামনিক সব পাপ ক্ষমা কেরেললে । ¹⁴হামনিক বিরুদ্ধে যে ঋণক হাতম লেখলো নির্দেশ হেলে আইনতম উুঁ হোটা পোছি দেললে । কাঁটি দেক কুরুশম ঝুলাকেনি উুঁ হেগলা সব সরা দেললে । ¹⁵উুঁ অধিকার আর শেক্তি সব সরা দেক খোলাখলি ভাবে প্রকাশ কেরেললে আর সাবুক আগু বিজয় যাত্রা কেরিক অকর কুরুশক মানে বুঝাললে ।¹⁶যাইহোক তোরনি কি খাবি বা কি পিবি বা উৎসবক দিনে বা প্রতিপদম বা বিশ্রামবারম কি কেরবি সে সব বিষয়ে কোয়ো যেন তোরনিক বিচার ন্যে কেরে । ¹⁷হে জিনসানি যেটা আওয়ে অকর ছাঁয়া , কিন্তু প্রকৃত পক্ষে খ্রীষ্টক দেহ ।¹⁸নম্রতাম আর দূতসেনিক পূজাম কোনো মানুষ যেন তোরনিক পুরষ্কার ন্যে চরােওয়ে । যেন একজন মানুষ যেটা দেখেলে সেরখম রেহে আর নিজক মোশুয়াক মনম চিন্তা কেরিক গর্বিত ন্যে হেওয়ে । ¹⁹হোসনি খ্রীষ্টক মাথা হিসাবে ন্যে পোকরে , য্যেকর ঠিনাস সব দেহিয়া , গ্রন্থি আর বন্ধন একসেঙ্গে যুক্ত ভেক ঈশ্বরক শেক্তিম বড় ভে উঠে । খ্রীষ্টক সেঙ্গে উঠলো ম্যেনষানিক উপযুক্ত আচার বেভার ।²⁰যুদি তোরনি দুনিয়াক পাপ ভরলো বিশ্বাস ব্যবস্থাম খ্রীষ্টক সেঙ্গে মরলেয়ি, তেহেলে কেন দুনিয়াক বিশ্বাসক ঠিনা সমর্পিত ভেক জীবন যাপন কেরেয়ি : ²¹পকর ন্যে , স্বাদ গ্রহন ন্যে কেরিয়ো , ছুঁয়ো ন্যে’’? ²²যে সব জিনসানি ব্যবহার কেরলে ক্ষয় হেওয়ে ম্যেনষানি সে বেপারে হে আদেশ আর শিক্ষা দিয়ে । ²³হে নিয়মগুলা মানুষক তৈরি জাতিক ‘’জ্ঞান’’নম্রতা আর দেহিয়াক উপর অত্যাচার , কিন্তু মোশুয়াক আশ্রয়ক বিরুদ্ধে কনো মূল্য ন্যে হে ।

Chapter 3

¹ঈশ্বর তোরনিক খ্রীষ্টক সেঙ্গে উঠালো , যাঁহা খ্রীষ্ট ঈশ্বরক ডেহেনা দেনে বেঠি রেহেলে হো স্বর্গক জাঘোয়াক বিষয়ে চিন্তা কর । ²স্বর্গক বিষয়ে ভাব, দুনিয়াক বিষয়ে ন্যে ভাবিয়ো । ³তোরনি মোরি গেলেই আর ঈশ্বর তোরনিক জীবন খ্রীষ্টক সেঙ্গে নুকা রাখলো । ⁴তোরনিক জীবনম যেখনি খ্রীষ্ট প্রকাশ হেত , তেখনি তোরনিও অকর প্রতাপম প্রকাশ হেবি ।⁵তোরনি দুনিয়াক পাপপূর্ণ স্বভাব নষ্ট কেরি দি যেরকুম-বেশ্যাগমন, অশুচিতা,মোহ,খারাপ ইচ্ছা ,লোভ আর মূর্তিপূজা । ⁶হে সব গুলাক জন্যেই ছেঁচড় চেঙ্গরিয়ানিক উপর ঈশ্বরক রাগ সৃষ্টি হেওয়ে । ⁷এক সময় যেখনি তোরনি হেরকুম জীবন যাপন কেরে হেলি তেখনি তোরনিও হোভাবে চেলে হেলি । ⁸কিন্তু এখনি তোরনি অবশ্যই হো সব জিনিস ত্যাগ কেরবি ক্রোধ,রাগ, হিংসা, ঈশ্বরনিন্দা আর তোরনিক মুহা সেতির বাহারানা সব খারাপ কাথা ।⁹একজন অন্যজনাক মিথ্যা ন্যে বলিও , কারণ আগু যেগলা ব্যবহার কেরেহেলি হোটা চিরলো লুগাগ মতন ফেকি দি, ¹⁰আর তহে হো নতুন ম্যেনষাকেনি পিনলেয়ি , যেটা তরাক জ্ঞানক প্রতিমূর্তিমেনি নতুন কেরলো হো সৃষ্টিকর্তাক প্রতিমূর্তিম । ¹¹আহা হে জ্ঞানক ভিতর গ্রীক আর ইহুদি , ছিন্নত্বক আর অছিন্নত্বক , বর্ব্বর, স্কুস্থিয়, দাস , স্বাধীন বলিক কিছু ন্যে হে , কিন্তু খ্রীষ্টই সব ।¹²ঈশ্বর যেকরাক বাছলে পবিত্র আর প্রিয় ম্যেনষানিক- করুণাম,চিত্ত,দয়া,নম্রতা,মৃদূতা,ধৈর্য্য হে গুনগুলা পালন কর । ¹³একজন আরেকজনাক সহ্য কর একজন আরেকজনাক মঙ্গলময় হ । যুদি কোকরো বিরুদ্ধে দোষ দিয়েক রেহে তেহেলে সাবু সাবিক ক্ষমা কর , প্রভু যেরকুম তোরনিক ক্ষমা কেরলো , তোরনিও সেভাবে কর । ¹⁴হে সব জিনসানিক ভালবাসা দেক সাজা , ভালবাসাই সব কিছুকেনি এক সেঙ্গে বানেল পারে ।¹⁵খ্রীষ্টক শান্তি তোরনিক মনক শাসন কেরোক । হেটা হেলে সে শান্তি যেটা তোরনিক একে দেহিয়াম হেলো । কৃতজ্ঞ হ । ¹⁶খ্রীষ্টক বাক্য বেশি কেরিক তোরনিক মনম বাস কেরোক । তোরনিক সব জ্ঞান দেক গীত আর স্ত্রোত্র আর আত্মিক গেন দেক একজন আরেকজনাক শিক্ষা আর চেতনা দি, কৃতজ্ঞতা জানাক তোর মন দেক ঈশ্বরক উদ্দেশ্যে ধন্যবাদক সেঙ্গে গেন কর । ¹⁷আর তোরনি কাথা বা কামে যা কিছু কেরেই সবি প্রভু যীশুক নামে কর আর অকর ভিতর দেক পিতা ঈশ্বরক ধন্যবাদ কর । খ্রীষ্টিয় পরিবারক জন্যে নিয়ম ।¹⁸বোহরিয়াসেনি, তোরনিক ভাতারক বর্শীভূতা হ, যেরকুম হেটা প্রভুম উপযুক্ত । ¹⁹ভাতরানি, তোরনিক বোহরিয়াক ভালবাস আর হোসনিক সেঙ্গে খারাপ বেভার ন্যে কেরিয়ো ²⁰।চেঙ্গরিয়ানি, তোরনি সব বিষয়ে বাপ মায়োকেনি মান্য কর, হেটা প্রভুকেনি বেশি সন্তুষ্ট কেরে । ²¹বাপানি, তোরনি চেঙ্গরিয়ানিক রাগায়ো ন্যে , হোসনি যেন হতাস ন্রে হেওয়ে ।²²দাসসেনি, যেসনি দেহিয়াক সম্পর্কে তোরনিক প্রভু তোরনি সেসনিক সব বিষয়ে মানিক চেল , ম্যেনষক সেবা কেরেক মতন চাক্ষুস সেবা ন্যে কেরিয়ো কিন্তু অকৃত্রিম মনম প্রভুক ডর কেরিক সেবা কর । ²³যা কিছু কর , প্রাণ দেক কাম কর , প্রভুক কাম হিসাবে কর, ম্যেনষক হিসাবে ন্যে । ²⁴তোরনি জানেয়ি তোরনি উত্তরাধিকার সুত্রে প্রভুক ঠিনা সেতির পুরষ্কার পাবি । তোরনি প্রভু খ্রীষ্টক দাসক কাম কর । ²⁵যেঁ অন্যায় কেরে , েতেহে অন্যায়ক প্রতিফল পাতে আর আহা কনো পক্ষপাতিত্ব নে হে ।

Chapter 4

¹প্রভুসেনি , তোরনি দাসসেনিক উপর ঠিক আর ভাল বেবহার কর আর যেন তোরনিক একজন প্রভু স্বর্গম হো । পুনরায় নির্দেশাবলি ।²তোরনি প্রতিদিন সবসময় প্রার্থনা কর আর ধন্যবাদ সহকারে প্রার্থনাক মাধ্যমে সতর্ক রহ । ³হামনিক জন্যে একসেঙ্গে প্রার্থনা কর, যেন ঈশ্বর হামনিক জন্য কাথা বলেক দুয়ার খোল দিয়ে , খ্রীষ্টক নুকালো বিষয় জানেল পারি । কারণ এই কাথা জন্য হামে বাঁধা হেলে । ⁴আর প্রর্থনা কর যাতে হামে এটা পরিষ্কার ভাবে কেরেল পারায়ে আর যা হামর কেহা উচিত সেটা কেহেল পারিয়ে ।⁵বাহারক মেনষ্যানিক সেঙ্গে বুদ্ধি কেরিক চল আর বুদ্ধি কেরিক তোর সময় ব্যবহার কর । ⁶তোরনি সবসময় করুনাবিষ্ট ভেক কাথা বোল । ননক মতন স্বাদ যুক্ত হ আর সাবুক কীভাবে উত্তর দেবি হোটা জান । শেষ কাথা ।⁷হামর বিষয়ে সাব কিছু তুখিক তোরনিক জানােতো । ওহ একজন প্রিয় ভাই, একজন ঈশ্বরক বিশ্বাসক দাস আর প্রভু কামক একজন সেবা দাস । ⁸হামে বিশেষ কেরিক অকরাক তোরনি ঠিনা পাঠালিও, যেন তোরনি হামনিক জানেল পারি আর ওহু হামনিক মনাম উৎসাহ দেতে । ⁹তোর নিজক বিশ্বাসক আর প্রিয় ভাই ওনীষিমকো সেঙ্গে পাঠালিও । এহা যা ভেলে হোসনি তোরনিক সব খবর জানাতো ।¹⁰হামর সেঙ্গে বন্দী ভাই আরিষ্টার্খ আর বার্ণবাক কুটুম মার্ক শুভেচ্ছা জানাওযেকর বিষয়ে তোরনি আদেশ পালেয়ি, ‘’যুদি উুঁ তোরনিক ঠিনা আওয়ে, অকরাক গ্রহন কর , ¹¹’’আর যীশু যেকরাক যুষ্ঠ নামে হাকাতো রেহেলে । ছিন্নত্বকসেনিক ভিতর কেবল হোসনি ঈশ্বরক রাজ্যক জন্যে হামোর সহকর্মী । হোসনি হামরাক সান্তনা দেলে ।¹²ইপাফ্রা তোরনিক শুভেচ্ছা জানায়ো । উুঁ তোরনিক ভিতর একজন আর একজন খ্রীষ্ট যীশুক দাস । উুঁ সবসময় প্রার্থনাম তোরনিক জন্যে সংগ্রাম কেরে যাতে তোরনি ঈশ্বরক ইচ্ছাম সম্পন্ন নিশ্চিত ভেক ঠোড়ুয়া রেহি । ¹³হামে অকর জন্রে সাক্ষী দেবে , উুঁ তোরনিক জন্যে , যেসনি লায়দিকেয়াম আর হিয়রাপলিম হে, হোসনিক জন্যেও কঠিন পরিশ্রম কেরে । ¹⁴প্রিয় ডাক্তার লুক আর দীমা তোরনিক শুভেচ্ছা জানায়ো ।¹⁵লায়দিকেয়াক ভাইগুলাক শুভেচ্ছা জানা আর নিম্ফাকেনি আর অকর ঘারাক মন্ডলীকেনি শুভেচ্ছা জানা । ¹⁶যেখনি হে চিঠিয়া তোরনিক ভিতর পড়া ভেললো , হেটা আরো লায়দিকেয়া মন্ডলীমেনিও পড়া ভেললে আর দেখ লায়দিকেয়া সেতির যে চিঠিয়া আতে সেটা তোরনিও পড়িও । ¹⁷আর্খিপ্পকেনি কহো , ”সেবা কাম কর যেটা তহে প্রভুমেনি গ্রহন কেরলেয়ি, যেন হেটা তহে শেষ কেরি ।’’¹⁸হামে পৌল হে শুভেচ্ছা হামে নিজক হাতম লেখলিয়ো । হামোর বন্দিদশা মনে কর । ঈশ্বরক দয়া তোরনিক সেঙ্গে রেহোক ।

1 Timothy

Chapter 1

¹পৌল, হামনিক ঈশ্বরক আদেশ অনুযায়ী এবং উদ্ধারকর্তা খ্রীষ্ট যীশু যেকর উপরাম হামনিক আশা, তেকর আদেশম খ্রীষ্ট যীশুম পাঠালো লোগ, ²বিশ্বাস সম্বন্ধে হামর আসল বেটা তীমথিয়ক প্রতি চিঠি। পিতা ঈশ্বরও হামনিক প্রভু খ্রীষ্ট যীশু, অনুগ্রহ, দয়া ও শান্তি তোরনিক দান কেরেওয়ে। ভন্ড মাষ্টারুয়াসেনিক ঠিনা সাবধান।³মাকিদনিয়াতে যাক সময়ে যেরে কেরিক হামে তোরাক অনুরোধ কেরেললিয়ে যে, তোঁহ ইফিষম সেথির কিছু লোগক হেটা নির্দেশ দিই, যেন উসনি ভুল শিক্ষা ন্যাঁ দিয়ে, ⁴এবং গল্প ও বড় গোষ্টিক তালিকাম মনোযোগ ন্যাঁ দিয়ে, [ যেমন এখনি কেরেয়ে]; কারণ হে বিষয়গুলা বরং ঝাগরাক সিষ্টি কেরে, ঈশ্বরক যে ধনাধ্যক্ষক কাজক সম্বন্ধে বিশ্বাস, যা হে বিষয়টাক তৈরি ন্যাঁ কেরে।⁵5 কিন্তু সে হুকুমক আসল কাথা ভেলে ভালবাসা, যেটা খাটি হৃদয়, সৎ বিবেক ও প্রকৃত বিশ্বাস সেথির বানানা; ⁶কিছু লোক হে আসল বিষয়ক সেথির সরি যাক নিজে সেনিক মনগড়া খারাপ কাথা বার্তাম ভ্রান্ত ভেগ খারাপ পথম গেলে। ⁷সেসনি ব্যবস্থা গুরু হয়েল মাঙ্গে, অথচ যেটা কেওয়ে ও যেকর বিষয়ে খাটি বিশ্বাসক সেঙ্গ জোর দেক বলে, সেটা ন্যা বুঝে। ⁸কিন্তু হামনি জানিয়ে, ব্যবস্থা ভাল, যদি কইও ব্যবস্থা মানিক তেকর ব্যবহার কেরে,⁹হামনি হেটাও জানেয়ে যে, ধার্মিকক জন্যে নে, কিন্তু যেসনি অধার্মিক আর অবাধ্য, ভক্তিহীন আর পাপী, বদমাহিস আর অপবিত্র, বাপা আর মায়াক হত্যাকারী, খুনি, ¹⁰খারাপ, জেনিপাগল, যেসনি দাস ব্যবসাক জন্যে মানুষ চরাওয়ে, মিথ্যাবাদী, যেসনি ঝুটো শপত কেরে, হোসনিক জন্যে আর যেগলা সত্যি শিক্ষাক বিরুদ্ধে, ওকর জন্যেই ব্যবস্থাক স্থাপন কেরা ভেলে । ¹¹হে শিক্ষা পরম ধন্য ঈশ্বরক হো মহিমাক সুসমাচার অনুযায়ী, যে সুসমাচারক দায়িত্ব হামরাক দেওয়া ভেলে ।পৌলক প্রতি যীশুক ভালোবাসা ।¹²যেঁ হামরাক শেক্তি দেলে, হামনিক হো খ্রীষ্ট যীশুক ধন্যবাদ কেরেয়ে , কারণ উুঁ হামরাক বিশ্বস্ত মনে কেরিক ওকর সেবাম যুক্ত কেরলে, ¹³যুদিও হামে আগু ঈশ্বরক নিন্দা কেরে হেলিয়ে, মারামারী আর অপমান কেরে হেলিয়ে; কিন্তু দয়া পালেয়ে, কারণ হামে নে বুঝিকেনি অবিশ্বাসক বশে হো সাব কামানি কেরে হেলিয়ে; ¹⁴কিন্তু হামনিক প্রভুক দয়া, খীষ্ট যীশুমেনি বিশ্বাস আর প্রেমক সেঙ্গে,মেলে গুলা উপচিয়াক গিরলে ।¹⁵হে কাথোয়া বিশ্বস্ত আর সম্পূর্ণভাবে গ্রহনক যোগ্য যে, খ্রীষ্ট যীশু পাপীগুলাক উদ্ধার কেরেক জন্যে দুনিয়াম আলে; হোসনিক মধ্যে হামে সাব সেতির বড় পাপী; ¹⁶কিন্তু হামে হে জন্যে দয়া পালেয়ে , যীশু খ্রীষ্ট যেন হামোর মতন জঘন্য পাপীক জীবনম ওকর দয়াকেনি অসীম ধৈর্য্যকেনি প্রকাশ কেরে, হামে যেন হোসনিক আদর্শ হেওয়েল পারিয়ে, যেসনি অনন্ত জীবনক জন্যে ওকরাক বিশ্বাস কেরতে । ¹⁷যেঁ যুগপর্য্যায়ক রাজা, অক্ষয় অদৃশ্য একমাত্র ঈশ্বর, যুগপর্য্যায়ক যুগে যুগে ওকর সম্মান আর মহিমা হোক । আমেন ।¹⁸হামোর চেঙ্গের তীমথি,তোর বিষয়ে আগুক সব ভাববাণী অনুসারে, হামে তরাক হে আদেশ দিয়েয়ো , তহে জেন ওকর যুদ্ধ কেরেল পারি , ¹⁹যেন বিশ্বাস আর ভালো বিবেক রক্ষা কর, ভালো বিবেক ত্যগ কেরেক জন্য কোকরো কোকরো বিশ্বাসক নৌকা ভাঙ্গি গেলে । ²⁰হোসনিক ভিতর হুমিনায় আর আলোকসান্দরও হে ; হামে হোসনিক শয়তানক হাতম দেদেলায়ে, যাতে হোসনি উচিত শিক্ষা পাওয়ে আর ঈশ্বরক নিন্দা কেরেক সাহস ন্যে পাওয়ে ।

Chapter 2

¹হামর হে অনুরোদ আগুয়া লাগে, যেন সাব লোগানিক জন্য, বিনতী, প্রার্থনা, অনুরোধ এবং ধন্যবাদ কেরা হওয়ে; ²[বিশেষ কেরি] রাজুয়াসেনিক ও যেসনি বড় পদম হওয়ে সেসনি সাবুক জন্য; যেন্ হামনি সাব ভক্তিম ও স্থির ভাবে নিশ্চিতে ও শান্তিম জীবন যাপন কেরেল পারিয়ে। ³হেটা হামনিক উদ্ধারকর্তা ঈশ্বর ঠিনা ভাল ও গ্রহনযোগ্য বিষয়; ⁴ওঁকর ইচ্ছা হেটা, যেন্ সাব মানুষ পরিত্রাণ পায়, ও সত্যকে জানেল পারিয়ে।⁵কারণ একটাই ঈশ্বর হে ; ঈশ্বরক ও মানুষক ভিতর একটা মধ্যস্থও হে, উহু খ্রীষ্ট যীশুক, ⁶উহু সাবুক মুক্তিক মূল্য হিসাবে নিজক উৎসর্গ কেরলেকে ; হে সাক্ষ্যটা সঠিক সময়ে দেওয়া ভেলে , ⁷হামে সে জন্যেই প্রচারক আর প্রেরিত ভেগ নিযুক্ত ভেলাইয়ে; সত্যি কেহওয়ো , ঝুটো কাথা ন্যে কেহেয়ো ; বিশ্বাসম আর সত্যম হামে অযিহুদীসেনিক মাস্টার ।⁸তা হামর ইচ্ছা হেটা সব জাঘাম মরদবেটাক রাগ আর তর্ক বিতর্ক বাদ দেক পবিত্র হাতানি উঠাক প্রর্থনা কেরক । ⁹একে রখম কেরিক জেনবেটিনাইক নিজক ভালো আর মানসম্মানজনক পিরানম নিজেসেনিক সাজাক উঠাওক ;যেন শৌখিন বেণী কেরি খেঁকর নে বানিক আর সোনা, মুক্তা আর খুব দামী পিরান দেক নিজক নে সাজাওয়ে, ¹⁰কিন্তু ঈশ্বর ভক্তি জেনিয়ানিক প্রকৃত গহনা তাই হোসনি ভালো কামম নিজসেনিক প্রকাশ কেরোক ।¹¹জেনিবেটিয়া সেনি নত ভেগ নিরবে শিক্ষা লিউক। ¹²হামে উপদেশ দেয়া বা পুরুষ মানসক উপরাম অধিকার কেরেক অনুমতি বরিহা্ক ন্যাঁ দেলেই, কিন্তু নিরবে রিহেল কেহে।¹³কারণ আগু আদমক এবং পরে হবাক বানানো ভেললে। ¹⁴আর আদমক ন্যাঁ ঠকাল পারলে, কিন্তু ওকর বরিহা্ ঠকিক পাপ কেরললে। ¹⁵তবু যদি, নিজক নিয়ন্ত্রন কেরিক বিশ্বাসম, ভালবাসাম ও পবিত্রতাম সেসনি ঠুড়ায়ে রিয়ে, তবে বরিহা্ চেঙরিক জন্ম দেক মাপ পাওয়েল পারে।

Chapter 3

¹হে কাথওয়া বিশ্বস্ত, যদি কইও পালক হয়েল খোজিঁ, তাহলে সে একটা ভাল কামক আশা কেরে। ²তাই হেটা অব্যশয় যে, পালকক কইও যেন দোষ দিয়েল ন্যাঁ পারে, সে এক বরিহাক বর ভেতে, সচেতন, সংজম, সংযত, কুটুমক খাতির দারি কেরতে ভালবাসে এবং শিক্ষাদানে ভাল ভেতে; ³সে মাতাল, মারামারি, ঝাগরা কেরেল এবং টাকাক ভালবাসে যেন ন্যাঁ হয়ে, বরং শান্ত, ভদ্র, নম্র হওয়ে।⁴যেঁহেঁ নিজক ঘরক শাসন ভালকেরি কেরে এবং তেকঁর চেঙরিয়ানি সাব সময় তেকঁর বাধ্য হওয়ে; ⁵কিন্তু যদি কেহ নিজক ঘরক শাসন কেরেল ন্যাঁ জানে, তবে সে কিরে কেরিক ঈশ্বরক মণ্ডলীক দেখভাল কেরতে?⁶ওহু যেন নতুন শিষ্য নে হো , কারণ তিনি হয়ত অহষ্কাকী হেয়ে উঠবেন আর দিয়াবলক মত ওকর বিচার হেতে । ⁷আর বাহরক লোকক কাছেও তকর যেন সুনাম বজায় রেহে , যেন ওহু লজ্জাক কারণে ও দিয়াবলক জালে জড়াক ন্যে যেয়ে ।⁸সেই রকম পরিচালকসেনিক এমন হওয়েক দরকার , যেন ওকর সম্মান পাওয়েক যোগ্য হেওয়ে , যেন এক কাথাক মানুষ হওয়ে, মাতাল ও লোভী ন্যে হেওয়ে । ⁹কিন্তু শুচি বিবেক সেঙ্গে বিশ্বাসম গুপ্ত বিষয়গুলা পকরিক রাখ । ¹⁰আর প্রথম ওসনিক পরীক্ষা কেরা হোক পরিচালক কাজ কেরেল পারবে ।¹¹একিভাবে জেনিবেটি ও সন্মানক যোগ্য হেওয়ে , পরনিন্দা ন্যে কেরে, সংযত এবং সব বিষয়ে বিশ্বস্ত হোক । ¹²পরিচাররেরাও একটি স্ত্রী স্বামী হোক আর নিজক বেটা বেটিক ও নিজক ঘারক ভালোভাবে শাসন কেরক । ¹³কারণ যারা ভালোভাবে পরিচারকের কাম কেরে , ওসনি ওকর সম্মান পাতে আর খ্রীষ্ট যীশুম ওসনিক বিশ্বাসম আরো সাহস কেরে । খ্রীষ্টক মন্ডলী জীবন ঈশ্বরক বাসস্থান।¹⁴হামে খুব জেলদি তোর ঠিনা যাবো,ইরকম আশা কেরিক তোরাক ইসব লেখলিয়, ¹⁵কিন্তু যদি হামর দেরি হেয়ে, তাহলে যেন তহ জানেল পারি যে ,ঈশ্বরক ঘরাম মধ্যে কেমন আচারণ ব্যবহার কেরেল হেওয়ে; সেই ঘর লেগে জীবন্ত ঈশ্বরক মন্ডলী , সত্যেক স্তম্ভ ও মজবুত ভিত্তি ।¹⁶আর ভক্তিক গোপন কাথা খুবে গুরুত্বপূর্ন । সে সম্পকে সাবি একমত , যেহে নিজক দেহাম প্রকাশ ভেলে, উহ যে সৎ আত্নাক মাধ্যমে প্রমান ভেলে, দূত গুলাক উহ দেখা দেলে,মেলে জাতি টিনা ওকর বিষয়ে প্রচার কেরা ভেলে,পৃথিবীক মেলেজনা ওকরাক বিশ্বাস কেরলে, সন্মানক সেঙ্গে উহ স্বর্গে গেলে ।

Chapter 4

¹কিন্ত পবিত্র আত্না পরিস্কার কেরিক কেহে,কিছুদিন পরে কিছু মানুষ ছলনাময়ী আত্নাম আর ভূতসেনিক শিক্ষাম মন দেক ঈশ্বরক প্রতি বিশ্বাস হারাতে । ²হেটা এমন মিথ্যাসেনিক ভন্ডামিম ঘটতে,যেসনিক নিজক বিবেক,গর লোহার দাগের মত দাগযুক্ত হয়েছে ।³ওসনি বিয়ে কেরেল আর কোনো কোনো খাবার খেতে মানা কেরে, যা যা ঈশ্বর এই উদ্দেশ্য তৈরি কেরলে, কিন্তু যেসনি বিশ্বাসী ও সত্য জানে, তোরনি যেনো উকরাক ধন্যবাদ দেক খাবার খায়ো । ⁴বাস্তবে ঈশ্বরের তৈরি সাবি ভালো;ধন্যবাদ দেক খালে, কিছুই বাদ নে যাতে, ⁵কারণ ঈশ্বরক বাক্য আর প্রার্থনা এবং প্রার্থনাক ভিতর দেক উটা পবিত্র ভেতে ।⁶এই সব কাথা ভাইসেনিক মনে কেরিক দেলে তহ খ্রীষ্ট যীশুক ভালো দাস হেবি; যে বিশ্বাসম ও ভালো শিক্ষা অনুসারে কেরিক আওয়াহি, তকর বাক্য পরির্পূণ রেথে, ⁷কিন্তু ভক্তিহীন গল্প গ্রহণ ন্যে কেরলে , তা বয়ষ্ক জেনিবেটি বানানা গল্পক মতো । ⁸আর ঈশ্বরক ভক্তি নিজেক দক্ষ কর ; কারণ দেহেক ব্যয়াম শুধু অল্প বিষয়ে উপকারী হেওয়ে ; কিন্তু ভক্তি সব বিষয়ে উপকারী, তা এখনিও আগামী জীবনক প্রতিজ্ঞাযুক্ত ।⁹এই কাথা বিশ্বস্ত আর সম্পর্ণ গ্রহণ যোগ্য; ¹⁰কারণ এই জন্য হামনি কঠিন পরিশ্রম ও প্রাণপন চেষ্টা কেরায়ে; কারণ উহু সব মানুষ, বিশেষ ভাবে বিশ্বাসীসেনিক ত্রাণকর্তা , হামনি সেই জীবন্ত ঈশ্বরক উপর আশা কেরিক আওয়ে ।¹¹তহ এই সব বিষয়ে নির্দেশ কর ও শিক্ষা দি । ¹²তোর যৌবন ককোরক তুচ্ছ কেরেল ন্যে দিওয়ো , কিন্তু বাক্য আচরণে, প্রেমে, বিশ্বাসে ও শুদ্ধতায় বিশ্বাসে আর্দশ হ । ¹³হামে যেতনা দিন ন্যে আওয়ে , তহ পবিত্র শাস্ত্র গিরেল আর উপদেশ ও শিক্ষা দিয়েল মনোযোগী রহ ।¹⁴তোর রিদয় সেই অনুগ্রহ দান অবহেলা কের ন্য , যা ভাববাণীয়ক মাধ্যমে প্রাচীনসেনিক হাত রাখিক তোরনিক দেওয়া ভেলে । এসব বিষয়ে চিন্তা কর, ¹⁵এসব মধ্যে নিজক স্থির রাখ , যেন তোর উন্নিতি সাবু দেখেল পাওয়ে । ¹⁶নিজক বিষয়ে ও তোর শিক্ষা বিষয়ে সাবধান হ , এ সবুম স্থির রহ ; কারণ সেটা কেরলে তহ কেরলে তহ নিজক ও তোর কাথা শেুনিক , ওসনিকও উদ্ধার কেরতে ।

Chapter 5

¹তহে কনো বয়ষ্ক ম্যেনষক তিরষ্কার ন্যে কেরিয়ো , কিন্তু ওকরাক বাপক মতন, যুবকসেনিক ভাইয়ক মতন, ²বয়ষ্ক জেনিয়ানিক মায়ক মতন, যুবতীসেনিক বেহেনিক মতন মনে কেরিক ভালো স্বভাব বজায় রাখিক উৎসাহিত কর । মন্ডলীক বিধবাসেনিক বিষয় ।³যেসনি সত্যি কারের বিধবা,সেসনি বিধবাক সন্মান কর । ⁴কিন্তু যদি কোনো বিধবাক বেটা , বেটি,নাতি,পুতিরা রেহে,তাহেলে উসনি আগু নিজক ঘরক লোগক ভক্তি দেখাতে আর বাপা মায়াক সেবা কেরেল শিখোক কারণ সেটাই ঈশ্বরক সামনে গ্রহণযোগ্য ।⁵যে বরিহা সত্যিকারক রাড়ী ও টুউর, সে ঈশ্বরক উপরাম আশা কেরিক র‌্যাত দিন বিনতি ও প্রার্থনা থাকে। ⁶কিন্তু যে ভোগবিলাস ভালবাসে, সে জীবন্ত অবস্থাম মরা।⁷হে সাব বিষয়ে নির্দেশ কর, হোসনি যেন নিন্দিত ন্যে হেওয়ে । ⁸কিন্তু য্যে কোয়ো নিজক সম্পর্কক ম্যেনষানিক বিশেষকেরিক নিজক পরিবারক জন্যে চিন্তা ন্যে কেরে ,তেহেলে উুঁ বিশ্বাস অস্বীকার কেরলে আর অবিশ্বাসী সেতিরও খারাপ ভেলে ।⁹বিধবাসেনিক নামক তালিকা নথিভুক্ত কেরেক আগু যকর বয়স ষাট বছররক নীচে ন্যে ও যকর একমাত্র ভাতার হেললে । ¹⁰আর যেকর পক্ষে মেলে কাজেক প্রমান পাওয়া যাহে; তার মানে যদি উহ চেঙ্গের বুতরুক পুষি রেহে, যদি আত্নীয় স্বজননক সেবা কারে,যদি ভালো লোগানিক পা ধক দিয়েএ, যেসনি কষ্টে গিরলে এরকম লোগাসেনিক উপকার কেররেহি, যদি ভালো কাজ কেরতে রেহি ।¹¹কিন্তু ছঁড়ি বিধবা সেনিক নাম নেঁ লিঁও, কারণ সেসনি কামনাম চঞ্চল ভেগ উঠে ও খ্রীষ্টক প্রতি ভক্তি কমি আতে তেখনি উঁসনি বিয়া কেরেল খোজে; ¹²সেসনি আগুয়াক বিশ্বাসটা অস্বীকার কেরাতে উঁসনি দোষী ভেলে। ¹³এছাড়াও উঁসনি ঘারা ঘারা ঘুরিক অলস ভে গেলে; খালি অলস নেঁ, বরং বেশী কাথা কেওয়ে আর অনধিকার হাত দিয়ে ও অনুচিত কাথা কেওয়ে।¹⁴অতএব হামর ইচ্ছা হেটা, ছড়িঁ (বিধবা) সেনি বিয়া কেরক, চেঙের কেরক, শত্রুসেকি অভিযোগ কেরোক কোনো সুযোগ ন্যে হোক । ¹⁵কারণ ইতিমধ্যে কেহো কেহো শয়তানক পেছয়াম বিপথগামিনী ভেলে । ¹⁶যুদি কোনো বিশ্বাসীনী জেনেবেটী বিধবা রেহে , যেন উহু ওসনিক উপকার কেরে ; মন্ডলী ভার গ্রস্ত ন্যে হোক, যেন প্রকৃত বিধবাসেনিক উপকার কেরেলে পারে । নানা বিষয়ে উপদেশ ।¹⁷যে প্রচীনসেনি ভালোভাবে শাসন কেরে , বিশেষকেরিক বাক্য ও শিক্ষাদানম পরিশ্রম কেরে , ওসনি দ্বিতীয় সম্মান ও পরিশ্র যোগ্য বলিক গণ্য হ । ¹⁸কারণ শাস্ত্র বলে, ”শস্যদানা মােড়েক জন্য সময় বলদের মুহাম জালানি বেঁধ ন্যে “ আর “ যে কাম কেরে সে তকর সে আর বেতন পাওয়াক যোগ্য । “¹⁹দুই তিনজন সাক্ষী ছাড়া কনো প্রাচীনক বিরুদ্ধে অভিযোগ গ্রহন নে কেরিয়ো । ²⁰যেসনি পাপ কেরে, সেসনিক সাবুক এগুয়াম নিন্দা কর; যেন অন্য সাবুও ডারাওয়ে ।²¹হামে ঈশ্বরক, খ্রীষ্ট যীশুক আর বাছলো দূতগুলাক এগুয়াম তরাক হে আদেশ দিয়েয়ো কোকরো পক্ষ ন্যে লেক তহে হে সব নিয়ম পালন কর । ²²তাড়াহুড়া কেরিক কোকরো উপর হাত ন্যে রাখিয়ো আর অন্যক পাপক ভাগী ন্যে হেয়ো ; নিজসেনিক ভালো কেরিক রক্ষা কর ।²³এখনি সেথির শুধু জল পান ন্যে কেরে, কিন্তু তোর হজমক জন্য ও তোর পেটক অসুখ আর বার বার অসুখ ভেলে অল্প আঙ্গুল রস ব্যবহার কেরে । ²⁴কোনো কোনো লোকক পাপ স্পষ্ট জানা যাওয়ে , ওসনি বিচারক পথে এগুয়াক আওয়ে; আবার কোনো কোনো লোক পাপ ওসনিক পেছয়াক । ²⁵ভালো কাম তেমনি স্পষ্ট জানা যাওয়ে ; আর যা অন্য বিষয়ে , সেগুলা গোপন রাখেল ন্যে যাওয়ে ।

Chapter 6

¹যে সবলোক যোঁয়ালীক অধীনম দাস ওসনিক কঠিন পরিশ্রম কেরেল হেয়ে, ওসনি নিজক নিজক মালিকসেনিক সম্পূর্ণ সম্মান পাওয়োক বলিক মনে কেরক, যেন ঈশ্বরক নামে নিন্দা আর শিক্ষাম নিন্দা ন্যে হেয়ে । ²আর ওসনিক বিশ্বাসী মালিক হে ওসনিক তুচ্ছ ন্যে কেরক, কারণ ওসনি ওসনিকেনিক ভাই; বরং আরও যত্নেম দাসম কাম কেরক , কারণ যেসনি সেই ভালো ব্যবহার উপকার পাওয়ে , সেসনি বিশ্বাসী ও প্রিয়পাত্র টাকাক প্রতি ভালোবাসা ।³এই সব শিক্ষা দে আর উপদেশ দি। যুদি কেহ অন্য বিষয়ে শিক্ষা দেয় আর সত্য উদেশ , অর্থাৎ হামনিক যীশু খ্রীষ্টক বাক্য ও ভক্তিক শিক্ষা স্বীকার ন্যে কেরে , ⁴তাহলে সে অহংষ্কারম অন্ধ , কিছু ন্যে জানে, কিন্তু ঝাগড়া ও তর্কতর্কিক বিষয়ে রোগাকন্ত ভেলে; এইসবম ঢল হিংসা , দ্বন্দ্ব, ঈশ্বরনিন্দা, ⁵কুসন্দেহ আর নষ্ট বিবেক ও সত্যে সেথির সরি গেলে এ ধরনক লোকসেনি ভক্তি লাভম উপায় বলিক মনে কেরে ।⁶কিন্তু আলে, ভক্তিভাবে মন লেক চেললে মহালাভ হওয়ে ⁷কারণ হামনি হে দুনিয়াম কিছু নেঁ আনলেইয়ে, কিছুই সেঙে কেরিক নেঁ রেগেল পারবে; ⁸বদলিক হামনি খাঁক ও আংকা লুগাম সন্তষ্টু রেহেবে।⁹কিন্তু যেসনি ধনী হেওয়েল খোঁজে , হোসনি পরীক্ষাম আর ফাঁদম আর মেলা রখমক বকামি আর অনিষ্টকর ইচ্ছাম গির যাওয়ে , হো সব ম্যেনষানিক ধ্বংস আর বিনাসম মগ্ন কেরে । ¹⁰কারণ টাকা পেসাক প্রেমী লেগে সব খারাপক একটা মূল;হোটাম আসক্তি হেওয়াই কিছু মানুষ বিশ্বাস সেতির সোরি গেলে আর মেলা যন্ত্রনাক কাঁটাম নিজে নিজসেনিক বিদ্ধ কেরলে । তীমথিকেনি পৌল দায়িত্ব দেলকে ।¹¹কিন্তু তহে, হে ঈশ্বরক মানুষ, এ সবগুলা সেতির ভাগী যাে আর ধার্মিকতাম, ভক্তি, বিশ্বাসম,প্রেম,ধৈর্য্য, নরম স্বভাব, হে সাবগুলাক অনুসরন কর । ¹²বিশ্বাসক জন্যে যুদ্ধমেনি প্রাণপন চেষ্টা কর; অনন্ত জীবন পোকরি রাখ; ওটাক জন্যেই তরাক হাকালো আর মেলাগুলা সাক্ষিক এগুয়াম হো ভালো প্রতিজ্ঞা স্বীকার কেরলেই ।¹³সাবুক জীবন রক্ষাক ঈশ্বরক এগুয়াম আর য্যেঁ পন্তীয় পীলাতক ঠিনা হো ভালো প্রতিজ্ঞাক সাক্ষি দেললে, হো খ্রীষ্ট যীশুক এগুয়াম, হামে তরাক হে নির্দেশ দিয়েয়ো, ¹⁴তহে প্রভুক আদেশ পবিত্র আর নিখুঁত রাখ ; প্রভু যীশু খ্রীষ্টক দ্বিতীয় আগমন ন্যে হেওয়া পর্যন্ত ।¹⁵যেটা পরমধন্য আর একমাত্র পরাক্রমশালী রাজা য্যেঁ রাজত্ব কেরে আর প্রভু য্যেঁ শাসন কেরে , ঠিক সময়ে প্রকাশ কেরতে; ¹⁶য্যেঁ অমরতাক একমাত্র অধিকারী, এমন আলোক নিবাসী, য্যেকরাক মানুষক ভিতর কোয়ো, কেখনিও দেখেল ন্যে পালে, দেখেল ন্যেও পাতে; ওকর সম্মান আর অনন্তকালস্থায়ী পরাক্রম হোক । আমেন ।¹⁷যেসনি এই যুগক ধনবান ওসনিক হে নির্দেশ দি , যেন হোসনি অহষ্কারী ন্যে হেওয়ে আর অন্থায়ী সম্পত্তীক উপরাম নির্ভর ন্যে কেরে , কিন্ত য্য সম্পত্তীক মতন সব হামনিক প্রয়োজনক জন্যে জগাড় কের দিয়ে , হো ঈশ্বরক উপর আশা কর; ¹⁸যেন পরক উপকার কেরিক , ভালো কামক ধনে ধনবান হেওয়ে, দানশীল হেওয়ে, সমান ভাগ কেরেক জন্যে প্রস্তুত হেওয়ে; ¹⁹হেরকুম কেরিক হোসনি নিজসেনিক জন্যে ভবিষ্যৎক জন্যে ভালো ভিত্তিক মতন একটা নিয়ম প্রস্তুত কেরোক, যেন, যেটা সত্যিকারক জীবন লেগে,হোটা পোকরি রাখেল পারে ।²⁰হে তীমথিয়, যেটা রক্ষা কেরেক জন্যে তরাক দেওয়া ভেলো, হোটা সাবধানম রাখ; যেটা তথাকথিত বিদ্যা নামম আখ্যাত, ওকর ভক্তিহীন অসার কাথাবার্তা আর তর্ক সেতির দূরি রহো; ²¹হো বিদ্যাটা গ্রহন কেরিক কোয়ো কোয়ো বিশ্বাস সেতির দূরি সোরি গেলে দয়া তোরনিক সেঙ্গে রেহোক ।

2 Timothy

Chapter 1

¹১ পৌল, খ্রীষ্ট যীশুক জীবনের হুকুম মানিক ঈশ্বরক ইচ্ছাম খ্রীষ্ট যীশুর প্রেরিত । ²হামার প্রিয় বেটা তীমথয়িক, বাপা ঈশ্বর আর হামনিক প্রভু খ্রীষ্ট যীশু তোনিক কৃপা, দয়া আর শান্তি দান করুক ।³ঈশ্বর যেকর পূজা হাম বংশের পর বংশ ধেরিক পবিত্র বুদ্ধিম কের রেহয়ে ,তেকর ধন্যবাদ কেরয়ে যে, হামর প্রার্থনাম সবসমম তোরাক মনে কেরেয়ে, ⁴তোর এখিয়াক পানিক কাথা মনে কেরেকি রাত দিন তোরাক দেখার ইচ্ছা কেরেয়ে, যেনে আনন্দম ভরি যায়ে, ⁵তোর রিদয়ক আসল বিশ্বাসক কাথা মনে কেরেয়ে , যাহা প্রথমে তোর দাদি লোয়ীর আর তোর মায়া উনকীর মনম বাস কেরে হেলে আর হামার গভীর বিশ্বাস যে ,উটা তোর মনম বাস কেরে ।⁶উ জন্যে তোরাক মনে কেরাক দেয়ে যে, তোর উপরাম হামর হাত রাখেক জন্যে ঈশ্বরক যে করুনা দান তোর মধ্যে হো , সেটা জাগাক উঠা । ⁷কারন ঈশ্বর হামনিক ডরক খারাপ আত্না নে দেলে, কিন্তু শক্তির ,প্রেমক আর ভালো বুদ্ধিক আত্না দেলে ।⁸তেকর জন্যে হামনিক প্রভুর সাক্ষ সর্ম্পকে আর ওকর বন্দি যে হাম, হামর সর্ম্পকে তু সরম নে পায়ো, কিন্তু ঈশ্বরক অনুযায়ী সুখবর সেতির কষ্ঠ সহ্য কর ⁹,উহ তোনিক পাপ সেতির রক্ষা কেরলে আর পবিত্রভাবে হাকাক পাঠালে, হামনিক কাজ দেখিক নে , কিন্তু নিজক পরিকল্পনা আর করুনা সেতির সবকিছু মেলে আগু খ্রীষ্ট যীশুঠিন হামনিক দেওয়া ভেলে ¹⁰,কিন্তু এখনি হামনিক রক্ষা রক্ষাকর্তা খ্রীষ্ট যীশুক আয়েক মাধ্যমে প্রকাশ ভেলে, য়েহে মরাক পরাজিত কেরলে আর সুখবরক ভিতর অনন্ত জীবন,যেটা কোনোদিন শেষ নে ভেতে উটা আলোম লে আনলে। ¹¹সে সুখবরক জন্যে হাম প্রচারক , প্রেরিত আর মাষ্টার হিসাবে জয়েন কেরলয়ে ।¹²এই জন্য এতনা দুঃখ সহ্য কেরায়ে , তবুও লজ্জিত ন্যে ভেলে, কারণ যাকরাক বিশ্বাস কেরাই, তকরাক জানায়ে আর হামে নিশ্চিত যে , হামে তকর ঠিনা যা কিছু জমা রাখলায়ে ( বা উহু যে দায়িত্ব দেলে ) উহু সে দিনেক জন্য রক্ষা কেরেল সামর্থ । ¹³তহ হামর ঠিনা যা যা শুনলাই , সেই সত্য শিক্ষাম আদর্শ খ্রীষ্ট যীশুক সম্মন্ধে বিশ্বাসেম ও প্রেমে পকিরিক রাখ । ঈশ্বর সেথির একজন কারিগরিক অনুমোদন । ¹⁴তোর ঠিনা যে মূল্যবান জিনিস জমা হো যা ঈশ্বর তোর সমর্পণ কেরলে , উহু হামনিক অন্তরম বাস কেরেক সেই পবিত্র আত্মাম সাহায্যে তা রক্ষা কর ।¹⁵তহ জানি , এশিয়া প্রদেশ যেসনি হে, ওসনি সাবু হামরাক একা ছাড়িক চেলি গেলে, ওসনিক মধ্যে ফুগিল্ল ও হর্ম্মগিনিও হে । ¹⁶প্রভু অনীষিফরের পরিবারক দয়া দান কর, কারণ উহু হামরাক মেলাবার সাহায্য কেরলে আর হামে শিকল বন্দী হে বলিক উহু কেখনিও তকর জন্যে লজ্জিত নে ভেলে , ¹⁷বরং উহু রোম শহর আওয়েক পর ভালো কেরিক খোজিক হামর সেঙ্গ দেখা কেরেল্লে । ¹⁸প্রভু তোরাক আর্শিবাদ করুক ,যেনে ঐ দিন উহ প্রভু ঠিন দয়া পাওয়ে । আর ইফিষম উহে কিতনা সেবা কেরেলে, সেটা তোহে ভাল কেরিক জানহি ।

Chapter 2

¹সে জন্যে ,হে হামর বেটা, তোহে খ্রীষ্ট যীশুক করুনাম শক্তিশালি হো । ²আর মেলা সাক্ষীক মুহাম যে যে বাক্য হামর ঠিনা শুনলেহি, ওগুলা এমন বিশ্বাসি ম্যেনষানি ঠিনা কহ ,যেসনি অন্য অন্য ম্যেনষানি ঠিনা শিক্ষা দেওয়েল পারতে ।³তহে খ্রীষ্ট যীশুক ভালো যোদ্ধাকমতন হামোর সেঙ্গে কষ্ট সহ্য কর । ⁴কোয়ো যুদ্ধ কেরেক সমে নিজক সংসার জীবনক জড়াল ন্যে দেতো রেহে, যেন ওকরাক যে ম্যেনষা যুদ্ধা কেরিক নিযুক্ত কেরলে , ওকরাক খুশি কেরেল পারে । ⁵আবার কনো মানুষ যুদি কনো প্রতিযোগিতাম অংশ লিয়ে আর উুঁ যুদি নিয়ম ন্যে মানে, তেহেলে উুঁ মুকুটম সম্মানিত ন্যে হেওয়ে ।⁶যে চাষা কাম কেরে, উুঁ আগু ফলক ভাগ পাওয়ে, হেটা ওকর অধিকার । ⁷আর হামে যেটা কেহেয়ো, হো বিষয়ে চিন্তা কর, কারণ প্রভু সাব বিষয়ে তরাক বুদ্ধি দেতো ।⁸যীশু খ্রীষ্টক মনে কর, হামোর সুসমাচার অনুযায়ী উুঁ মরলানি ভিতর সেতির বেঁচি উঠলে, দায়ূদক বংশম যেকর জন্ম, ⁹হো সুসমাচারক জন্যে হামে অপরাধী গুলাক রখম শিকলম বন্দি ভেক কষ্ট সহ্য কেরলেয়ে, কিন্তু ঈশ্বরক বাক্য শিকলম বন্দি ন্যে ভেলে । ¹⁰সে জন্যেই হামে বাছলো গুলাক জন্যে সব কিছু সহ্য কেরেয়ে , যেন হোসনিও খ্রীষ্ট যীশুম যে পাপক ক্ষমা হোটা সারাজীবনক জন্যে মহিমাক সেঙ্গে লাভ কেরে ।¹¹হে কাথোয়া বিশ্বস্ত, কারণ হামনি যুদি ওকর সেঙ্গে মরলো রেহে, ওকর সেঙ্গে বেঁচিও উঠবে , ¹²যুদি সহ্য কেরিয়ে, ওকর সেঙ্গে রাজত্বও কেরবে , যুদি ওকরাক অস্বিকার কেরিয়ে, উুঁ হিামনিক অস্বিকার কেরতে , ¹³হামনি যুদি অবিশ্বস্ত হেয়ে, উুঁ বিশ্বস্ত রেহে, কারণ উুঁ নিজক অস্বিকার কেরেল ন্যে পারে ।¹⁴হে সাব কাথোয়ানি হোসনিক মনে ক্যেরে দি, প্রভুক এগুয়াম হোসনিক সাবধান কর , যেন ম্যেনষানি তর্ক বিতর্ক ন্রে কেরে , কারণ হোটাম কনো লাভ ন্যে হে, বরং যেসনি শুনে হোসনিক ক্ষতি হেওয়ে । ¹⁵তহে নিজকেনি ঈশ্বরক ঠিনা পরীক্ষাসিদ্ধ মানুষ হিসাবে দেখেল যত্ন কর , হেরকুম চাকর হো , যেকর লজ্জা পাওয়েক দরকার ন্যে হে , য্যেঁ সত্যক বাক্য ভালো কেরিক ব্যবহার কেরেল জানে ।¹⁶কিন্তু মন্দ আর মূল্যহীন কাথাবার্তা সেতির নিজক দূরি রাখ, কারণ হেরকুম ম্যেনষানি ঈশ্বরক প্রতি মেলাই বেশি ভক্তিহীন ভে যাতে । ¹⁷হোসনিক কাথাবার্তা পচলো ঘায়ক মতন, যেটা আরো দিনে দিনে ক্ষয় কেরতে । হুমিনায় আর ফিলীতও হোসনিক ভিতর হে । হেসনি সত্যি সেতির দূরি সোরি গেলে , ¹⁸হেসনি কেহে, মরলানি বেঁচি উঠলে আর কোকরো কোকরো বিশ্বাসক ক্ষতি কেরে ।¹⁹তোয়ো ঈশ্বর যে গাড়ো ভিত্তিমূল স্থাপন কেরলে হোটা স্থির হে আর ওকর উপরাম হে কাথোয়া লেখলো হে . “প্রভু জানে , কে কে ওকর”আর যে কোয়ো প্রভুক নাম কেরে , ঊুঁ অধার্মিকতা সেতির দূরি রেহোক । ²⁰”কনো ধনীক ঘারাম খেলি সনা আর রুপাক জিনিস ন্যে , কাঠক আর মাটিক জিনিসও রেহে , ওকর ভিতর কিছু দামী আর কিছু সস্তা জিনিসও রেহে । ²¹যাইহোক যুদি কোয়ো নিজক হে সাবগুলা সেতির পবিত্র কেরে , তেহেলে উুঁ দামী জিনিস, পবিত্র, মালিকক কামক উপডযাগি আর সব ভালো কামক জন্যে প্রস্তুত ভেতে ।²²কিন্তু তহে যৌবনকালক খারাপ কামনা বাসনা সেতির ভাগ আর যেসনি ভালো মনে প্রভুক হাকাওয়ে, হোসনিক সেঙ্গে ধার্মিকতা, বিশ্বাস, প্রেম আর শান্তিক অনুসরন কর । ²³কিন্তু যুক্তিহীন আর খারাপ তর্ক বিতর্ক সেতির দূরি রহো, কারণ তহে জানেই, হে সবগুলা ঝাগরাক সৃষ্টি কেরে ।²⁴আর ঝাগরা কেরা প্রভুক দাসক উপযুক্ত ন্যে, কিন্তু সাবুক প্রতি নরম, শিক্ষাদানে দক্ষ, উদার হওয়া ²⁵আর নীচা ভেক যেসনি ওকর বিরুদ্ধে যাওয়ে হোসনিক শাসন কেরা ওকর উচিত, হয়তো ঈশ্বর হোসনিক মন পরিবর্তন কেরতে, ²⁶যেন হোসনি সত্যক জ্ঞান পাওয়ে আর ওকর ইচ্ছা পালনক জন্যে প্রভুক দাসক ভিতর দেক শয়তানক ফাঁদ সেতির জীবনক জন্যে পবিত্র হেওয়ে আর চেতনা পেক বাঁচে ।

Chapter 3

¹হে কাথোয়া মনে রাখিয়ো যে, শেষকালে অভাবক সময় আতো । ²ম্যেনষানি খেলি নিজকেনিই ভালোবাসতে, টাকাক লোভী হেতে, অহঙ্কারী হেতে, আত্মগর্বিত হেতে, ঈশ্বরনিন্দা ,বাপ মায়োক অবাধ্য, ³অকৃতজ্ঞ, অসাধু, স্নেহহীন, ক্ষমাহীন, পরচর্চাকারী, অজিতেন্দ্রিয়, ⁴খুবে সদবিদ্বেষী, বিশ্বাসঘাতক, দুঃসাহসী, গর্ব্বন্ধ, ঈশ্বরক প্রেম ন্যে কেরিক বরং বিলাস প্রিয় হেতে ।⁵মানুষ ভক্তিক মুখোশধারী, কিন্তু ওকর শেক্তি অস্বিকারকারী হেতে; তহে হেরকুম ম্যেনষানি সেতির সোরি যো । ⁶হেসনিক ভিতর এমন মানুষ হে , যেসনি ঘারাম ঢুকিক পাপী মনক জেনিবেটিয়ানিক বিপথে পরিচালনা কেরে হোসনি সব সময় লতুন শিক্ষা গ্রহন কেরেক চেষ্টা কেরে, ⁷সত্যক তত্ত্বজ্ঞান পর্যন্ত পৌঁছাল ন্যে পারে ।⁸আর যান্নি আর যামব্রি যেরকুম মোশিক প্রতিরোধ কেরেললে , হোরকুম ভুল মাষ্টারগুলা সত্যক প্রতিরোধ কেরে , হে ম্যেনষানি মনক দিক সেতির দুর্নীতিগ্রস্থ আর বিশ্বাস সম্বন্ধে অবিশ্বস্ত । ⁹কিন্তু হেসনি আর আগু যেল ন্যে পারতে ; কারণ যেরকুম হোসনিয়ক ভেললে, সেরকুম হেসনিক বকামি সাবু ঠিনা পরিষ্কার হেতে । ঈশ্বরক বাক্য বিশ্বাসিক পরিপক্ক হেওয়েক উপায় ।¹⁰কিন্তু তহে হামোর শিক্ষা, আচার ব্যবহার, সঙ্কল্প, বিশ্বাস, দীর্ঘসহিষ্ণুতা, প্রেম,ধৈর্য্য, ¹¹মেলা রখমক নির্যাতন আর দুঃখভোগক অনুসরন কেরলেয়ি ; আন্তিয়খিয়া, ইকনিয় আর লুস্ত্রা শহরম হামোর সেঙ্গে কি কি ঘটেললে ; কেতনা নির্যাতন সহ্য কেরলেয়ে । আর হোগলা সব কিছু সেতির প্রভু হামরাক উদ্ধার কেরলে । ¹²আর যেতনা মানুষ ভক্তিভাবে খ্রীষ্ট যীশুমেনি জীবন যাপন কেরেল খোঁজে , হোসনিক প্রতি নির্যাতন হেতে । ¹³কিন্তু খারাপ ম্যেনষানি আর ভন্ডগুলা , পরক ভুল সৃষ্টি কেরে আর নিজেসেনি ভুল ভেক , দিন দিন খারাপ ডাহারাম এগুয়া যাতে ।¹⁴কিন্তু তহে যেগলা যেগলা শিখলেই আর নিশ্চিত ভাবে বিশ্বাস কেরলেয়ি, হোটেম স্থির রহো; তহে তো জানেই যে, ককোর ঠিনা শিখলেই । ¹⁵আরো জানেই, তহে ছোট সেতির পবিত্র বাক্য সেতির শিক্ষা লাভ কেরলেয়ি, হো সব পবিত্র শাস্ত্রম খ্রীষ্ট যীশুক সম্বন্ধে বিশ্বাসক ভিতর দেক পরিত্রানক জন্যে জ্ঞান দিয়েল পারে ।¹⁶শাস্ত্রক সব কাথোয়ানি ঈশ্বরক ভিতর দেক আলে আর হোগলা শিক্ষা, চেতনা, সংশোধন, ধার্মিকতাক সমন্ধে শাসনক জন্যে উপকারী, ¹⁷যেন ঈশ্বরক মানুষ ভালোকেরিক পরিপক্ক ভেক, সব ভালো কামক জন্যে প্রস্তুত হেওয়েল পারে ।

Chapter 4

¹হামে ঈশ্বরক এগুয়াম আর যেঁ বেঁচলো আর মরলানিক বিচার কেরতে, হো খ্রীষ্ট যীশুক এগুয়াম , ওকর প্রকাশ আর ওকর রাজ্যক দোহাই দেক , তরাক হে গাড়ো আদেশ দিয়েয়ো ; ²তহে বাক্য প্রচার কর , সময় অসময়ে প্রচারক জন্যে প্রস্তুত হো , সম্পূর্ণ ধৈর্য্য আর শিক্ষাদান পূর্ব্বক উৎসাহিত কর ,ধামকা, চেতনা দি । 0³কারণ এমন সময় আতে , যে সমে ম্যেনষানি সত্য শিক্ষা সহ্য ন্যে কেরতে , কিন্তু নিজক শিক্ষা অনুসারে নিজক জন্যে মেলা মাষ্টার জগাড় কেরতে , ⁴আর সত্যক বিষয় সেতির কানা ঘুরাক গল্প শুনেল খোঁজতে । ⁵কিন্তু তহে সাব বিষয়ে চিন্তা কর, দুঃখভোগ স্বিকার কর, সুসমাচার প্রচারকক কাম কর , তোরনি সেবা কাম শেষ কর ।⁶কারণ, এখনি হামরাক বলিক মতন কেরিক ঢালি দেওয়া হেওয়ে আর হামোর মোরেক সময় চের আলে । ⁷হামে খ্রীষ্টক পক্ষে প্রাণপন যুদ্ধ কেরলেয়ে , ঠিক কেরলো ডাহারাক শেষ পর্যন্ত দড়লেয়ে , বিশ্বস্ততা রক্ষা কেরলেয়ে । ⁸এখনি সেতির হামোর জন্যে ধার্মিকতাক মুকুট উঠালো হে ; প্রভু লেগে হো ধর্মময় বিচারকর্তা, সেদিন হামরাক হোটা দেতে ; খেলি হামরাক ন্যে ,বরং যেতনা মানুষ প্রেমক সেঙ্গে ওকর পুনরাগমনক জন্যে অপেক্ষা কেরে , হোসনিয়ক দেতে । নিজক বিষয়ে মন্ত্যব্য ।⁹তহে জেলদি হামোর ঠিনা আওয়েক চেষ্টা কর; ¹⁰কারণ দীমা হে বর্তমান যুগা ভালোবাসিক হামরাক ছাড়িক থিষনীকী শহর গেলে; ক্রীওষ্কন্ত গালাতিয়া প্রদেশম, তীত দালমাতিয়া প্রদেশ গেলে ;¹¹কেবল লূক হামর সেঙ্গে হে । তহ মার্ক সেঙ্গে কেরিক লেক আসিক কারন ওহু সেবা কামক বিশয়ে হামর বড় উপকারী । ¹²আর তুখিককে হামে ইফিষে পাঠায়ালে । ¹³ত্রোয়াতে কার্পের কাছে যে শালখানি রাখিক আলায়ে, তহ আযুক সময়ে সেটা এবং বইগুলা , বিশেষ কেরিক কেতনাগুলা চামড়াক বই , সেঙ্গে কেরিক আন ।¹⁴যে আলেকসান্দারক হামর কাম কেরে , সে হামর মেলা ক্ষতি কেরলে; প্রভু তকর কামক উচিত প্রতিফল তকরাক দেতে । ¹⁵তহও সে ব্যক্তি সেথির সাবধান রেহিও, কারণ সে হামনিক বাক্যক খুব প্রতিরোধ কেরেল্লে। ¹⁶হামে প্রথমবের আত্মপক্ষ সমর্থনক সময় কেহওে হামর পক্ষে উপস্থিত ন্য ভেলে ; সাবু হামরাক ছাড়িক চেলে গেলে ; হেটা তকর প্রতি গন্য ন্যে হেওয়ক ।¹⁷কিন্তু প্রভু হামর ঠিনা কাছে দাঁড়ালে আর শক্তিশালী কেরলে , যেন হামে হামর মাধ্যমে প্রচার কামক সম্পূর্ণ ভেয়ে আর অইহুূদিয় সাব লোক তা শুনেল পায়িক; আর হামে সিংহের (রোম সরকার) মুখ সেথির রক্ষা পালিয়ে । ¹⁸প্রভু হামরাক সব খবর কাম সেথির রক্ষা কেরতে আর নিজক স্বর্গীয় রাজ্যেক রক্ষা কেরতে । যুগ পয্যায়েক যুগে যুগে তকর মহিমা হোক আমেন । শেষ শুভেচ্ছা ।¹⁹প্রিষ্কিলাকে ও আক্কিলাক আর অনীষিফরক পরিবারক মঙ্গল কর । ইরাস্ত করিন্থ শহর হে আর অসুস্থ হেবলিক হামে তকরাক মিলীত শহর রাখিক আলায়ে । ²⁰তহ শীতকালক আগু আওয়েল চেষ্টা কর । উবূল, পুদেন্ত, লীন , ক্লৌদিয়া আর সকল ভায়ক তোরনিক অভিবাদ কেরো । ²¹- ²²প্রভু তোরাক আত্মাক সহবর্ত্তী হোক । অনুগ্রহ তোরনিক সহবর্ত্তী হোক । আমেন ।

Philemon

Chapter 1

¹হামে পৌল , খ্যীষ্ট যীশুক একজন বন্দী , হামর প্রিয় ও সেঙ্গক প্রিয় ভাই ফিলীমনক ঠিনা, ²আর হামনিক বেহিন আপ্পিয়া আর হামনিক সেনাপতি আর্খিপ্প ও তোরনিক ঘরক মন্ডলীক কাছে লিখিত পত্র আর হামনিক ভাই তীমথিয়র অভিবাদন: ³হামনিক বাপা ঈশ্বরও প্রভু যীশু খ্রীষ্ট সেথির অনুগ্রহ ও শান্তি তোরনিক ওপরাম আওয়োক । পৌলক প্রর্থনা⁴হামে হামর প্রর্থনা সময় তোর নাম স্মরণ কেরি সাবসময় হামর ঈশ্বরক ধন্যবাদ কেরিক রেহয়ে, ⁵তোর যে বিশ্বাস প্রভু যীশুক ওপর ও সব পবিত্র লোক ওপরাম ভালোবাসা হেও, সে কাথা হামে শুনেল পাওয়ায়ে। ⁶হামে এই প্রার্থনা কেরায়ে যে হামনিক ভিতর যীশু খ্রীষ্টম যে সাব সহভাগিতা জ্ঞান হে যেন তোরনি বিশ্বাসক অংশগ্রহণ খ্রীষ্টক উদ্দেশ্য সেগুলা কার্যকারী হেওয়ো । ⁷কারণ তোর প্রেমম হামে মেলা আনন্দ ও সান্ত্বনা পালায়ে আর হে প্রিয় ভাই তোরনিক জন্য পবিত্র লোকক হৃদয় তাজা ভেলে । শুনীষিমের জন্য পৌলক অনুরোধ ।⁸এই জন্য তোর যেটা কেরা উচিত সেই বিষয়ে আদেশ দিয়েক খ্রীষ্টক যুদি হামর পুরাপুরি সাহস হে , ⁹তবুও হামে প্রেমক সেঙ্গে তোরনিক জিগ্সা কেরাওয়ো পৌলক মত সেই বুড়া লোক এখনি আবার সেই খ্রীষ্ট যীশুক কারণে বন্ধী ।¹⁰হামে বন্দী অবস্থাম যাকরাক আত্মিক বাপা হিসাবে জন্ম দেলে সেই ওনীষিনমক বিষয়ে তোর ঠিনা অনুরোধ কেরায়ো । ¹¹সে আগু তোর ঠিনা লাভজনক ন্যে হেলো কিন্তু এখনি সে তোর ও হামর দুজনক কাছে লাভজনক । ¹²হামর নিজক মনক মত প্রিয় লোকক তোর ঠিনা ঘুরাক দেলিও । ¹³হামে ওকরাক হামর সেঙ্গে রাখেল খোজিল্লেওলিয়ে, যেন সে সুসমাচারম বন্দী দশায় তোর ভেগ হামর সেবা কেরে ।¹⁴কিন্তু তোর ছাড়া হামে কিছু কেরেল ন্যে মাঙ্গেলায়ে , যেন তোর অনিচ্ছাকৃতভাবে ন্যে ভেগ, কিন্তু নিজক ইচ্ছাম যেন সাব কিছু হেওয়ে। ¹⁵কিছু কালক জন্য সে তোর কাছ সেথির আলাদা ভেলে, যেন তহ ওকরাক চিরকালক জন্য সে তোর কাছে সেথির আলাদা ভেগেলাই , যেন তহ ওকরাক চিরকালক জন্য পাওয়েল পারিস, ¹⁶একজন দাশক মত ন্যে, বিশেষ কেরিক ওহু হামর দেহক আর ঈশ্বরক বিষয়ে তোরনিক কাছে কেতনা বেশি প্রিয় ।¹⁷যুদি তহ হামরাক অংশীদার ভাব হামর মতো ভাবিক তকরাক গ্রহণ কেরিস । ¹⁸যুদি সে তোর কাছে কোনো অন্যায় কেরি রেহে কিংবা তোর কাছে সেথির কিছু কোনো অন্যায় কেরিক রেহেস কিম্বা তোর কাছে সেথির কিছু ধার কেরিক তাহলে তা হামর হিসাবে লেখিক রাখ । ¹⁹হামে পৌল নিজক হাতে এইগুলা লিখলিও; হামে তোরাক শোধ কেরিক দেব হামে একাথা বলেল ন্যে মাঙ্গাওয়ো যে তহ হামর ঠিনা কাছে মেলার ঋণী । ²⁰হ্যাঁ ভাই, প্রভুম হামরাক আনন্দ কেরেল দি আর তহ খ্রীষ্টম হামর হৃদয় সতেজ কের ।²¹তহ আজ্ঞা বহন কেরেল সক্ষম সেটা হামর দৃঢ় বিশ্বাস হেও বলিক তোরনিক লেখরিক; যা কেললিরও তহ তকর সেথির বেশি কেরবি তা হামে জানায়ে । ²²কিন্তু হামর জন্য রেহেক জাগুয়া ঠিক কেরিক রাখিও কারণ আশা কেরায়ে, তোরনিক প্রার্থনাক জন্য হামে তোরনিক ঠিনা আযুক সুযোগ পাবে ।²³ইপাফ্র, খ্রীষ্ট যীশুম হামর সহবন্দী তোরাক শুভেচ্ছা জানায়ো, ²⁴মার্ক, আরিষ্ঠার্খ দীমা ও লূক, হামর এই সহকর্মীসেনি শুভেচ্ছা জানাওয়ো । ²⁵প্রভু যীশু খ্রীষ্টক অনুগ্রহ তোরনিক আত্মাম সেঙ্গে রহোক । আমেন ।

James

Chapter 1

¹ঈশ্বর ও প্রভূ যীশু খ্রীষ্টক দাস যাকোব, অন্য অন্য দেশক ছড়ছিটা বারো গোষ্ঠিক ঠিনা হে চিঠিয়া লেখেয়ে। তোরিনিক মঙ্গল হোউক। পরীক্ষা ও লোভ। ²হে হামর ভাইসেনি, তোরনি যেখনি অন্য অন্য পরীক্ষাম গিরেয়িঁ, তেখনি হে সাব কিছুর আন্নদক বিষয় বলিক মনে কেরিও; ³কারন জানি রাখিঁও যেম তোরনিক বিশ্বাসিক পরীব্ষাম যা পালি ধর্য্য ফল হওয়ে।⁴আর সেই ধর্য্য যেন নিজক কাম যেন শেষ কেরে, যেন তোরনি পাকল ও পুরাপুরি হয়েল পারবি; কোন কিছুম তোরনিঅভাব যেন নে রিয়ে। ⁵যদি তোরনিক ককরো জ্ঞানিক অভাব হোয়ে ; তাহলে স্যা যেনে ঈশ্বর ঠিনা মাঙ্গি লিয়ে; ওঁ সাবকেরক ভালো মনে দেতে হে, ককরো অবহেলা নে কেরে; ঈশ্বর ওকরাক দেতে।⁶কিন্তু সে যেনে সন্দেহ না কেরে কিন্তু বিশ্বাসক সেঙ মাঙ্গে; কারণ যে সন্দেহ কেরে, সে অল্প বাতাসক আর সমুদ্রক ঢেউয়েক মত চঞ্চল। ⁷সেই লোগা যে প্রভু ঠিনা কিছু পাতে সে আশাও যেনে না কেরে; ⁸কারণ সে লোগা লাগে দুমনা, নিজক সাব কামম সে খুব চঞ্চল লাগে।⁹গরীব ভাইওয়া ওকর বড় পদক জন্য গর্ব কেরক। ¹⁰আর যে বড় লোগ লাগে সে অভাবক জন্য গর্ব কেরক, কারণ সে জঙ্গলী ফুলক মত গিরি যাতে। ¹¹যেমনি সূর্য্য খুব রোদক তাপ লেগ উুঠে তেখনি গাছ শুকা য্যাওয়ে ও ওকর ফুল গিরি যাওয়ে এবং ওকর চেহারাক রং নষ্ট হয়ে যাওয়ে; তেমনি বড় লোগানি ওসনিক সাব কামক মধ্যে দেগ ফুলোক মত গিরি যাতে।¹²হে লোগা ধন্য, যে পরীক্ষা সহ্য কেরে; কারণ পরীক্ষাম পাশ কেরলে জীবন মুকুট পাতে, যেটা প্রভু ওসনিক দেতে হে পতিজ্ঞা কেরলে, যেসনি ওকরাক ভালোবাসে। ¹³লোভ কেরিক সময়ে কোইও না কেহক, ঈশ্বর হামরাক লোভ দেখাললে; কারণ খারাপ কিছু দেগ ঈশ্বরক লোভ দেখাল নে যাওয়ে, আর ওঁ ককরোক লোভ না দেখাওয়ে।¹⁴কিন্তু সাব লোগানি নিজক নিজক খারাপ বাসনা দেখ আসক্ত ও প্ররোচিত ভেগ লোভ কেরে। ¹⁵পরে পেটাম চেঙ্গের আওয়েক মধ্যে দেখ পাপক জন্ম দিওয়ে এবং পাপ শক্তিশালী ভেগ মৃত্যুক জন্ম দিওয়ে। ¹⁶হে হামর প্রিয় ভাই সেনি, নে ভুলাওঁয়ে।¹⁷সাব ভাল দান এবং সাব ভাল খাটি দান স্বর্ সেথির আওয়ে, সেই ইঁজর বাপা ঠিনা সেথির নামি আওয়ে। ছিঁয়া সযমনি একঠিনা সেথির আরেক ঠিনা আরাদা হওয়ে তেমনি ওঁ পাল্টি না যাওয়ে। ¹⁸ঈশ্বর ওকর নিজক ইচ্ছা অনুযায়ী সত্যক কাথা দেক হামনিক জীবন দেলে, যেস হামনি ওঁকর সাব কিছু সৃণ্টির মধ্যে আগুয়া ফলক মতো শুয়ে।¹⁹হে হামর প্রিয় ভাই সেনি, তোরনি হেটা জানেই যে, কিন্তু তোরনি সাবুক অব্যশয় কাথা শুনেক জন্য প্রস্তুত রিওঁ, কাথা কম কেওয়ে, আর খুব তাড়াতাড়ি র‌্যাগা নে যাইওঁয়ে। ²⁰কারণ যেখনি কোন লোগ রাগি যাওয়ে সে ঈশ্বরক ইচ্ছা অথ্যাৎ ধামির্কতা মতককাম না কেরে। ²¹অতএব, তোরিনি সাব অপবিত্র ও খারাপ জিনিস ছাড়িক, শান্ত ভেগ সে কাথাওয়া যেটা তোরনিক মধ্যে নম্র লাগালো ভেরে সেটা লে লে, যেটা তোরনিক জান উদ্ধার কেরতে ভাল ভেতে।²²আর প্রভুক ক্যাথাক জন্য কাম কর, নিজকঠিকাক শুধু প্রভুক কাথা শুনেক লোকজন না হওয়ো। ²³কারন সে কাথা শুনে, কিন্তু সে মত কামনে কেরে, সে এমন লোগ লাগে, ²⁴কারণ যে এনুয়াম নিজক ভাল মুহা দেখে, কারণ সে নিজক লোগ, সেটা তেখনিই ভুলা গেলে। ²⁵কিন্তু যে কেও ভাল কেরিক দেখে স্বাধীনতার ভাল ব্যবস্থায়ম হিয়াওয়ে ও তেকরাম মনোযোগ দেঘ এবং ভুলে যাক লোগ না ভেগ সেই কাথা অনুযায়ী কাম কেরে; যে নিজক কামম ভাল ভেতে।²⁶যে লোগ নিজক সত বলিক মনে কেরে, আর নিজক ভজভাগ বহর দেখ বশম নে রাখে, কিন্তু নিজক হৃদয়ক ঠকাওয়ে, তকর ধার্মিকতার কোন দামে না হে। ²⁷দুঃখক দিন এতিম গুলার ও রাড়িগুলার দেখ ভাল কেরা এবং দুনিয়া সেথির নিজক খাটি ভাবে রক্ষা কেরাই বাপা ঈশ্বর ঠিনা পবিত্র ও শুদ্ধ ধর্ম।

Chapter 2

¹হে হামনিক ভাইসেনি, তোরনি হামনিক সম্মানিত প্রভু যীশু খ্রীষ্টক বিশ্বাসী, সেজন্যে তোরনি ককরো পক্ষ নে কেরিও। ²কারণ যদি তৌনিক সভামিনিম সোনাক আংটি ও ভাল পোশকোওনি পিনা কোনও গরিব লোগ আওয়ে এবং মেলালো পোশাক পিনা গরীব লোগ আওয়ে। ³আর তোরনি নেই ভালকা লোগাগ মুহা দেখিক কহ, ‘ তহো আঁহা ভাল জাগাম বেশ’ , কিন্তু সে গরিবক কহ, ‘ তহ আঁহা ঠুড়ুয়া, বা হামর গোড়া ঠিনা আসিক বেস’. ⁴তাহলে তোরনি কি তোরনি ভিতর ভেদাভেদ তৈরি নে কেরেঁই এবং খারাপ চিন্তা লেগ বিচার নে কেরেয়িঁ।⁵হে হামর ভাইসেনি, শুন, দুনিয়াম যেসনি গরীব, ঈশ্বর কি ওসঁনিক বাছি না লেলে, যেনে ওসনি বড়লোগ হয়েল পারে বিশ্বাসম এবং ব যেসনি ওকরাক ভালবাসে, ওসনি ঠিনা যে রাজ্য পতিজ্ঞা কেরা ভেলে সেটাক ভাগি হয়? ⁶কিন্তু তোরনি সে গরীব লোগাক অপমান কেরেই। হে বড়লোগ সেনি কি তোরনি সেঙ অত্যাচার না কেরে? ওসনি কি তোরনিক টানি আনিক বিচার সভাম নে লে যাওয়ে? ⁷যে সম্মানক নামে তোরনিক হাঁকাওয়ে, সেসনি কি সে খ্রীষ্টকে দুর্নাম নে কেরে?⁸যেটা হোউক, ‘‘ তোরনিক প্রতিবেশীক নিজক মত ভালবাসবি।’’ হে ধর্মক কাথা হুকুম অনুযায়ী যদি তোরনি হে রাজকিয় আইন কানুন মানিক চেল। তবে সেটা ভাল কেরেঁহি। ⁹কিন্তু যদি তোরনি কিছু লোকক পক্ষ নে লিও, তবে তোরনি পাপ কেরতে রেহিঁ আর আইন কানুন তোরনিক হুকুম নে মানাহি বলিক দোষি কেহিক ধেরাল ভেলো।¹⁰কারণ যে কেয়ো আইন মানিক চেলে আর একটা বিষয়েনা কেরে, সে সাব হুকুম না মানে বলিক দোষী ভেলে। ¹¹কারণ ঈশ্বর যে কেহেলে, ” বেশ্যাগিরি না কেরিওঁ,” উঁহে আবার কেহেলে, ‘’ মানুষ নে মারিওঁ, ‘’ ভাল তোহ যদি বেশ্যাগিরি না কেরিক মানুষ মারেয়িঁ, তাহলে, তোহ ঈশ্বরক সাব হুকুম নে মানেহিঁ।¹²তোরনি খোলাখোলি আইন দেক বিচার কেরা ভেতো বলিক সে ভাবে কাথা কোহ ও কাম কর। ¹³কারণ যে লোগা দায়া নে কেরলে, বিচারম তেকরাওক কোন দায়া দেখালো না ভেতে; দায়া দেখ বিচরাম উপর জিতবি। বিশ্বাস ও কাম।¹⁴হে হামর ভাইসেনি, যদি কোয়ো কেহে, হামর বিশ্বাস হে, আর তেকর সঠিক কাম না কেরেহিঁ, তবে তেকর কি ফলাফল ভেতে? সে বিশ্বাস কি ওকরাক পাপ সেথির বাচাঁল পারতে? ¹⁵কোন ভাই বা বেহেনিক পোষকোয়া ও খাইক দারকার হে, ¹⁶আর তোরনিক ভিতর কোন লোগ উসনিঁক কেহেলকে, “ শান্তিম চেলা যো, ঠান্ডা ভে যো ও খাক জান মিটা. “ কিন্তু তোরনিক যদি উসনিক দেহাক দারকারি জিনিস না দিয়েয়িঁ, তাহলে কেথিক লাভ? ¹⁷একরকম যদি বিশ্বাস রেহেঁ আর সেটা কামনা কেরে, তবে সেটা মরা।¹⁸কিন্তু কোউও যতি কেহে, “ তোর বিশ্বাস হো, আর হামর ঠিনা সত কাম হে, “ তোর কাম ছাড়া বিশ্বাস হামরাক দেখা, আর হামে তোরাক হামর কামম ভিতর দেখ বিশ্বাস দেখাব। ¹⁹তোহ বিশ্বাস কর যে, ঈশ্বর এক, তোহ সেটা ভালই বিশ্বাস কেরেইঁ; ভুতসেনিও সেটা বিশ্বাস কেরে আর ডরে কাঁপে। ²⁰কিন্তু, হে বোকা লোগ, তোহ কি জানেল খোজেঁই যে, কাম ছাড়া বিশ্বাস কোন কামম নে?²¹হামনিক বাপ অব্রাহাম কামক ভিতরাম, অথ্যাৎ যজ্ঞবেদিক উপরাম ওঁকর বেটা ইসহাকক বলি কেরাক মাধ্যমই, কি সাধু বলিক প্রমাণ না ভেলি? ²²তোহ দেখেল পাওয়েইঁ যে, বিশ্বাস তেকর কামম সেঙ হেলে আর কামক ভিতর দেখ বিশ্বাস পুরন ভেলে; ²³তাতে হে ধর্মীয় কাথোয়া পুরন ভেলো, “ অব্রাহাম ঈশ্বরক উপর বিশ্বাস কেরেলকে আর সেটা তেকর পক্ষে সাধু বলিক প্রমান ভেলে, “ আর ওঁ “ ঈশ্বরক সংড়া “ হে নামা পালকে। ²⁴তোরনি দেখেল পাইঁ, কামম ভিতরাম লোগ সাধু বলিক প্রমান হওয়ে, শুধু বিশ্বাস দেক নে।²⁵আবার রাহব বেশ্যাও কি সে একি রকম কামম ভিতর দেক সাধু বলিক প্রমানিত নে ভেলে? ওঁ তো দূতসেনিক যত্ন কেরহেল আর অন্য সাড়কা দেক উসনিক বাহরে পেঠা দেললে। ²⁶তাই যেমন আত্মা ছাড়া দেহা মরলো, ঠিক তেমনি কাম ছাড়া বিশ্বাসও মরলো।

Chapter 3

¹হে হামর ভাইসেনি, সাবু মাষ্টার না হেয়োঁ; কারণ, তোরনি জানেই যে, অন্য লোগানি সেথির হামনি যেসনি মাষ্টার হামনিক বেশি বিচার ভেতে। ²হামনি সাবু আলাদা কেরিক ওচোট খাইয়ে। যদি কোওয়ো ধর্মীয় কাথামে ওচোট নে খাওয়ে, তেব সে লোগা লাগে খাটি।, পুরা দেহাক বশম রাখেল পারতে।³ঘোড়ওয়ানি যেন হামনিক কাথা মানে, সেজন্য হামনি যদি উসনি মুহাম বহর দিয়ে, তবে উসনিক গোটে দেহা হামনি চেলাল পারবে। ⁴আর দেখ জাহাজগুলা কেতনা বড় আর মেলা জোরে বাতাসম চেলে, তেকর সেত্ত্বও সেগুলা খুব ছোট হাল দেক নাবিকক মনক ইচ্ছে যে নেকা চাওয়ে, সে নেকা চালাল পারে।⁵সেভাবে জিবাও ছোট দেহ , কিন্তু নিজক বড় মনে কেরে সে কাথাওয়া কেহে। দেক, কেতনা ছোট আগিনক ফুলকা মেলা বড় বনক জ্বেলা দিয়ে! ⁶জিবাও আগিনক মত; হামনিক সাব দেহাক ভিতর জিবা লাগে অর্ধমক দুনিয়া; আর তোহ নিজে নরকক আগিনম জ্বালি উঠে সে সাব দেহাক ক্ষতি কেরে আর জীবনাক ক্ষতি কের দিয়ে।⁷পশু ও পাখি, বুকম হাটা ও সমুদ্রম বুলে জন্তুয়ানি সাবুক স্বভাবক লোগানিক স্বভাব সেঙ দমা রেহাল পেরা যাওয়ে ও দমা রাখেল পারে আর পেলাল যা; ⁸কিন্তু জিবাক দমা রেকাল কোন লোগোগ ক্ষমতা নে হে; হোটা অস্থির খারাপ বিষয় লাগে আর মরেকমত বিষম ভরলো।⁹একর মাধ্যমে হামনি প্রভু বাপাক আরাধনা কেরেইঁ, আবার একর মাধ্যমে ঈশ্বরক মত তৈরি লোগানিক অভিশাপ দেয়েঁ। ¹⁰একে মুহা দেক আরাধনা ও অভিশাপ বেরাওয়ে। হে হামর ভাইসেনি, হে সব এরকম হওয়া ভালো নে।¹¹একি জায়গা সেথির কি মিষ্টি ও তিতা দু রকমক পানি বারাওয়ে? ¹²হে হামর ভাইসেনি, ডুমুর গাছম কি জলপাই, আঙ্গুর গাছম কি ডুমুর ফল হয়েল পারে? তেমনি তিতা পানিক উৎস মিষ্টি পানি দিয়েল না পারে। নানা রকমক জ্ঞানক কাথা। সেঠিক জ্ঞানিক উদাহরণ।¹³তোরনিক ভিতর জ্ঞানি ও বুদ্ধিমান কে হে? সে ভাল ব্যবহারক ভিতর জ্ঞানিক ঠছাট কেরিক নিজক কামা দেখা দেক। ¹⁴কিন্তু তোরনিক হৃদয়ম যদি তিতা রাগ ও নিজক স্বার্র্থ রাখেইঁ, তবে সত্যেক ঠিনা গর্ব নে কেরিওঁ ও মিথ্যা কাথা নে কেহিওঁ।¹⁵সে বুদ্ধি এমন নে, যেটা স্বর্গ সেথি নামি আওয়ে, বরং সেটা দুনিয়া, আত্মিক নে ও ভুতপকরলো । ¹⁶কারণ যাঁহা রাগ ও নিজক স্বার্থ রেহে, তাঁহা ছটপটনি ওসাব খারাপ কাম রেহে। ¹⁷কিন্তু যে জ্ঞানা স্বর্গ সেথির আওয়ে, সেটা প্রথমে পরিস্কার, পরে আরামপ্রিয়, নরম, গভীর, দায়া ও ভাল ভাল ফলাম ভরল, পক্ষ বাদে ও অসচ্ছল। ¹⁸আর যেসনি শান্তি তেরি কেরে, সেসনি শান্তিক বিচি বুনে ও ধার্মিকতার ফসল কাটে।

Chapter 4

¹তোরনিক ভিতর কাহাঁ সেথির যুদ্ধ ও কাহাঁ সেথির ঝাগরা তৈরি হওয়ে? তোরনিক দেহানিম যে সাব খারাপ ইচ্ছা গুলা যুদ্ধ কেরো, সেটা সেথির কি না লাগে? ²তোরনি ইচ্ছা কেরেইঁ, তেকর পরও না পাওেয়িঁ; তোরনি লোগ মারেহিঁ ও রাগ কেরেহিঁ, কিন্তু নে পাওয়েল পারেইঁ; তোরনি ঝাগরা ও যুদ্ধ কেরতে রেহিঁ, কিছু না পাওয়েইঁ, কারণ তোরনি ঈশ্বর ঠিনা নে মাঙ্গেইঁ। ³মাঙ্গেইঁ, তেকর সত্ত্বেও ফল নে পা্ওয়েইঁ; কারণ খারাপ ‍উদ্দশ্যম মাঙ্গেইঁ, যাতে নিঁজে নিঁজে ভোগ কেরতে পারেইঁ।⁴হে অবিশ্বাসী সেনি, তোরনি কি নে জানেই যে, দুনিয়া সেঙ্গ বন্ধু মানে ঈশ্বর সেঙ্গ শক্র ভেওয়া? সুতরাং যে কেও দুনিয়া সেঙ্গ বন্ধু হয়েল ইচ্ছা কেরে, সে নিজক ঈশ্বরক ঠিনা শত্রু কেরি লিয়ে। ⁵অথবা তোরনি কি মনে কেরেই যে, শাস্ত্রক কাথা মানিক জন্য সে যোগ্য না ? যে পবিত্র আত্মা উওঁ হামনিক হৃদয়ম দেলে, সে চাওয়ে যেন হামনি খালি উকরে হইয়ে।⁶বরং তেহে আরও করুণা দেতে রিয়ে; কারণ শাস্ত্র কেওহে, ‘‘ ঈশ্বর অহঙ্কার কেরে সেসনিং থেমা রাখে, কিন্তু সহজ সরল সেসনিক করুণা দেতে রিয়ে।’’ ⁷অতএব তোরনি তোরনি সেনিং ঈশ্বর ঠিনা সপিঁ দিঁ; কিন্তু দিয়াবলক মোকাবেলা কর্, তাতে সে তোরনি ঠিনা সেথির ভাগি যাতে।⁸ঈশ্বর ঠিনা আঁ, তেখনি উঁ তোরনি ঠিনা আতো। হে পাপী সেনি, হাতা ধোলে লে; হে দুমনা লোগ সাবু হৃদয় পবিত্র কের। ⁹তোরনি দুঃখ ও শোক কর এবং কাঁন; তোরনিক হাসি, কান্না এবং আনন্দ বিষাদে পরিণত হোক। ¹⁰প্রভূ ঠিনা নত হো, তাতে উঁ তোরনিক উপরাম কেরতো।¹¹হে ভাইওয়ানি, একে অন্যক বিরুদ্ধে দুর্নাম না কেরিও; যে লোগ ভাইওক বিরুদ্ধে নিন্দা কেরে, কিংবা ভাইয়ক বিচার কেরে, সে আইনক বিরুদ্ধে কাথা কেহ ও আইনক বিচার কেরে। কিন্তু তোহ যদি আইনক বিচার কেরি, তাহলে আইনক অমান্য কেরিক বিচারকর্তা ভেলি। ¹²একমাত্র ঈশ্বরই নিয়ম কানুন দেতে পারেই ও বিচার কেরেল পারেইঁ, তেহেঁ রক্ষা কেরতে ও ধ্বংস কেরেল পারে। কিন্তু তোহ কে যে গাওঁয়াক লোগক বিচার কেরেইঁ? আগামী দিনক জন্য গর্ব ।¹³এখনি দেখ, তোরনিক মায়হাম কইও কইও কেহঁ, আজখিনা কিংবা কাল হামনি ও শহরে যাবে এবং তাহাঁ এক বছর রেহেবে, ব্যবসা কেরবে ও ইনকাম কেরবে। ¹⁴তোরনি ত কালকর বিষয়ে না জানেই; তোরনিক জীবন কি রকমক? তোরনি ত, ধুঁয়াক মত যা খানিকখন দেখাল যাওয়ে, পরে ডুবি যাওয়ে।¹⁵ওকর বাদে বরং হেটা কহো, ‘ যদি প্রভুক ইচ্ছা হয়ে হামনি বাচি রেবে এবং হামনি হে কামটা বা হো কামাটা কেরবে।’’ ¹⁶কিন্তু এখনি তোরনি নিজক নিজক ইচ্ছা লেক গর্ব কেরেই; হে ধরনক সাব গর্ব খারাপ। ¹⁷বস্তুত যে কেও ঠিক কামা কেরেল জানে, কিন্তু না কেরে, তেকর পাপ হওয়ে।

Chapter 5

¹এখনি দেখ, হে বড়লোগ সেনি, তোরনিক উপরাম যে সাব সমস্যা আওয়ে, সে সবক জন্য কান ও হাহাকার কর। ²তোরনিক টাকা-পেশা পচি গেল, ও তোরনিক আঙালুগা সাব পোকা খা গেল; ³তোরনিক সোনা ও রুপা খয়ি গেল; আর তেকর খয় তোরনিক বিরুদ্ধে সাক্ষি দেতো এবং আগিনিক মত তোরনিক দেহা খাতো। তোরনি শেষ সময়ে সম্পদ গোছা রাখলেই।⁴দেখ, যে লোগানি তোরনিক খেতক ফসল কাটলো, যেসনি তোরনিক তোরনিক মাধ্যমে বেতন না পালো, সেসনি চেচাওয়ে এবং সে ফসল কাটা লোগানিক আত্তনাদ সদাপ্রভুক কানম পোচালে। ⁵তোরনি হে দুনিয়াম সুখ ও আরাম কেরলেইঁ, তোরনি মারেক দিন নিজেক নিজেক হৃদয়ম আরাম পালেইঁ। ⁶তোরনি সাধুক দোষি কেরলেয়িঁ, মারিক ফেকলেয়িঁ; তিনিঁ তোরনিক না থামাওয়ে। ধৈর্য্য ও প্রার্থনাক বিষয়ে আশ্বাস।⁷অতএব, হে ভাইসেনি, তোরনি প্রভুক আওয়েক আগ পর্যন্ত ধৈর্য্য ভেগ রোহ। দেখ, কৃষক জমি সেথির মেলা ফসলক জন্য অপেক্ষা কেরে এবং যেতনা দিন নে আগু ও পাছুক আকশুয়াক পানি না পাওয়ে, তেতনাদিন তেকর বিষয়ে ধৈর্য্য ধারি রিয়ে। ⁸তোরনিও ধৈর্য্য পকরি রোহ, নিজক নিজক হৃদয়ক ঠান্ডা কর, কারণ প্রভুক আগমন কাছাকাছি।⁹হে ভাইসেনি, তোরনি একজন আরেকজনক বিরুদ্ধে অভিযোগ নে দিওঁ, যেন তোরি বিচার নে হওয়ে; দেখ , যে বিচার কেরতে সে দুরিয়াম ঠুড়ুয়ালো হো। ¹⁰হে ভাইসেনি, যেসনি ভবিষ্যৎ বিষয়ে প্রভুক নামে কাথা কেহেললে, সেসনিক দুঃখভোগক ও ধৈয্যক উদাহরণ বলিক মানেই। ¹¹দেখ, যেসনি ঠুড়ুয়ালো হে, সেসনিক হামনি বাহবা দেয়ে। তোরনি ইয়োবক সহ্যক কাথা শুনলেই; এবং প্রভু শেষ পযর্ন্ত কি কেরেললে সেটা দেখঁলেই, ফলতঃ প্রভু করুনাময় ও দয়াম ভরলো।¹²আবার, হে হামর ভাইসেনি, হামর শেষ কাথা হেটা, তোরনি কসম নেঁ কেরিঁও; স্বর্গক কি দুনিয়াক কোন কিছুক কসম নেঁ কেঁরিও। বরং তোরনিক হ্যাঁ হ্যাঁ এবং নে নে হোক, যদি বিচারম গিরেঁই। বিশ্বাসম প্রার্থনা।¹³তোরনিক মাহম কও কি দুঃখভোগ কেরে? উঁ প্রার্থনা কেরক। কোও কি আনন্দম হে? উঁ প্রশংসা গেন কেরক। ¹⁴তোরনিক মাহম কোও কি অসুস্থ? সে মন্ডলীক বুড়োয়ানিক হ্যাঁকা লে আনক; এবং সেসনি প্রভুক নামে অকরাক তেলেম অভিষিক্ত কেরিক তেকর জন্য প্রার্থনা কেরক। ¹⁵তাতে বিশ্বাসম প্রার্থনা নওয়াম রুগী লোগানি ভাল ভেতে এবং প্রভু অকরাক উঠাতে; আর উঁ যুদি পাপ কেরে, তাহলে অকর পাপ ক্ষমা ভেতে।¹⁶অতএব তোরনি একজন অন্য জনক ঠিনা নিজক নিজক পাপ স্বীকার কর, ও একজন অন্য জনের জন্য প্রার্থনা কর, যেন ভাল হয়েল পারে। ধার্মিকের প্রার্থনা কাযক ও শক্তিশালী। ¹⁷এলিয় হামনিক মত সুখ দুঃখ ভোগক মানুষ হেলে; আর উঁ খুব বিশ্বাসক সাখে প্রার্থনা কেরেলকে, যেন বৃষ্টি নে হয়ে এবং তিন বছর ছয় মাস জমিয়াম বৃষ্টি নে ভেলে। ¹⁸পরে আবার উঁ প্রার্থনা কেরেলকে; আর আকাশয়া সেথির বৃষ্টি ভেলে এবং মাটি নিজক ফল ফলাকে।¹⁹হে হামর ভাইসেনি, তোরনি ভিতর কোয়ও যুদি সত্য সেথির দুরি সরি যাওয়ে এবং কোয়ও ওকরাক ঘুরা আনে, ²⁰তবে জানিও, যে লোগ কোন পাপীকে তার পথ-ভ্রান্ত সেথির ঘুরা আনে, সে তার প্রাণকে মৃত্যু থেকে রক্ষা করে এবং পাপ রাশি ঢাকি দেতে।

1 John

Chapter 1

¹প্রথম সেথির যেটা হেলে হামনি যেটা শুনলাইয়ে যেটা নিজক এখিয়াম দেখলায়ে যেটা হামর ভালোভাবে লক্ষ কেরলাইয়ে আর হামনিক হাতে ছু দেখলাইয়ে , জীবনক সেই বাক্য বিষয়ে লেখাইয়ে । ²সেই জীবন প্রকাশিত ভেলায়ে আর হামনি দেখলায়ে আর সাক্ষী দিয়ায়ে ; আর যে বাপা ঠিনা হেলে আর হামনিক ঠিনা প্রকাশ ভেলে সে অনন্ত জীবনক কাথা তোরনিক দিয়াওয়ো,³হামে যকরাক দেখলায়ে ও শুনলায়ে , তকর খবর তোরনিক দিওয়ায়ে , যেন হামনিক সেঙ্গে তোরনিক সহভাগিতা হেওয়ে । আর হামনিক সহভাগীতা লেগে বাপা আর ওকর বেটা যীশু খ্রীষ্ট সহভাগীতা । ⁴আর এইগুলা তোরনিক ঠিনা লেখায়ে যেন হামনিক আনন্দ সম্পূর্ন হেওয়ে । ঈশ্বরক আলোক রেহেক বিষয় ।⁵যে কাথা হামনি ওকর ঠিনা শুনিক তোরনিক জানাওয়ো সেটা লেগে, ঈশ্বর লেগে আলো আর তকর মধ্যে একটুকুও অন্ধকার নেহে । ⁶যুদি হামনি কেহেওয়ে , হামনিক সেঙ্গে যীশু খ্রীষ্টক সহভাগীতা হে আর যুদি অন্ধকারম চেলােইয়ে , তাচহলে সত্য ডাহারাম ন্য চেলিক মিথ্যা কাথা বলায়ে। ⁷কিন্তু উুঁ যেমন আলোম হে হামনিও যুদি তেমনিও আলোম চেলিয়ে ,তাহলে পরস্পর হামনিক সহভগীতা হে আর তকর পুত্র যীশুক রক্ত হামনিক সব পাপ সেথির শুচি কেরে ।⁸যুদি হামনি বলি হামনিক পাপ নেহে তাহলে হামনিকেনি ভুলাইয়ে আর হামনিক সত্যম মধ্যে নেহেয়ে । ⁹কিন্তু যুদি হামনি নিজক নিজক পাপ স্বীকার কেরিয়ে , উুঁ বিশ্বাসক লোক আর ধার্মিক , উুঁ হামনিক সব রকম পাপ ক্ষমা কেরে আর হামনিক সব অধার্মিক সেথির শুচি কেরে । ¹⁰যুদি হামনি বলিয়ে যে হামনি পাপ নে কেরািইয়ে , তাহলে ওকরাক মিথ্যাবাদী কেরায়ে আর তকর বাক্য হামনিক মধ্যে নেহে ।

Chapter 2

¹হে হামর প্রিয় চেঙ্গের সেনি , এগুলা তোরনিক কাছে লেখাওয়ো , যেন তোরনি পাপ ন্যে কেরিওয়ো । আর যুদি কেওয়ো পাপ কেরিস তাহলে পিতাক ঠিনা হামনিক ভেগ কাথা বলেক জন্যে একজন বন্ধু হে , উুঁ ধার্মিক যীশু খ্র্র্র্র্র্রীষ্ট । ²আর উুঁ হামনিক পাপক জন্যে মরেল্লে , শুধু মাত্র হামনিক জন্য ন্যে , কিন্তু সব পৃথিবীক জন্য । ³আর হামনি যুদি তকর আদেশগুলা মানিক চেলিয়া তাহলে এটা জানিয়ে যে ওকরাক হামনি জানলায়ে ।⁴যে কেওয়ো বলে হামে ঈশ্বরক জানায়ে কিন্তু ওকর আদেশগুলা মানিক ন্যে চেলায়ে , ওহু মিথ্যা বাদি অর তকর মধ্যে সত্য নেহে । ⁵কিন্ত যে ওকর বাক্য মানিক চেলে , সত্যি সত্যিই তকর মধ্যে ঈশ্বরক ভালোবাসা সিদ্ধ ভেলে । হে টা সেথির জানেল পারায়ে যে ওকর সেঙ্গে হামনি হেওয়ে ; ⁶যে কেহওো বলে হামে ঈশ্বরম রেহে তবে তকর উচিত যীশু খ্রীষ্টক যেরুকুম ভাবে চেলেহেলে সেও নিজক তেমন ভাবে চেলক ।⁷প্রিয় চেঙ্গের সেনি হামে তোরনিক জন্যে নতুন কোনো অদেম ন্যে লেখওয়ো, কিন্তু এমন এক পুনানো আদেশ লেখাওয়ো , যেটা তোরনি প্রথম সেথির পালাই । তোরনি যে কাথা আগু শুনলাই সেটাই এই পুরানো আদেশ । ⁸যুদি হামে তোরনিক জন্যে এক নতুন আদেশ লেখাওয়ো যেটা খ্রীষ্টক ও তোরনিক জীবন সত্য ; কারণ অন্ধকার চেলি যাওয়ে আর প্রকৃত আলো এখনি প্রকাশ পাওয়ে ।⁹যে কেহেওয়ো বলে সে আলোম হে আর নিজক ভাইয়ক ঘৃণা কেরে সে এখনি পর্যন্ত অন্ধকারম হে। ¹⁰যে নিজক ভাইয়ক ভালোবাসে সে আলোম রেহে আর তকর পাপ কেরেক কারণ নেহে । ¹¹কিন্তু যে নিজক ভাইয়ক ঘৃণা কেরে সে অন্ধকারম হে আর অন্ধকারম চেলে, আর সে কাহা যাওয়ে সে ন্যে জানে কারণ অন্ধকার ওকর এখিয়া অন্ধ ভে রেলে । ঈশ্বর সত্যে ও প্রেম ঠিক রাখেক জন্যে আদেশ ।¹²প্রিয় চেঙ্গের সেনি হামে তোরনিক কাছে লেখাওয়ো কারণ খ্রীষ্টক নামক গুনে তোরনিক পাপ ক্ষমা ভেলো । ¹³বাপা , হামে তোরনিক ঠিনা লেখওয়ো কারণ উুঁ শুরু সেথির হে তোরনি তকরাক জানাইয়ে । যুবকসেনি , হামে তোরনিক কাছে লেখাওয়ো কারণ তোরনি সেই শয়তানক জয়লাভ কেরালাই । চেঙ্গের সেনি, তোরনিক ঠিনা লেখলিও কারণ যে প্রথম সেথির হে তোরনি বাপা ঈশ্বরক জানায়। ¹⁴বাপা সেনি , হামে তোরনিক কাছে লেখাওয়ো কারণ যে প্রথম সেথির হে তোরনি তকরাক জানালাই । চেঙ্গেরসেনি, হামে তোরনিক ঠিনা লেখলাওয়ো কারণ তোরনি বলবান আর ঈশ্বরক বাক্য তোরনিক ঠিনা হো আর তোরনিক সেই শয়তানক জয়লাভ কেরলাই । জগতক প্রেম ন্যে কেরিও¹⁵তোরনি জগতক আর জগতক কোনো জিনিস ভালোবাসিও ন্য । কেউ যুদি জগতকে । ভালোবাসে তাহলে বাপা ভালোবাসাক মধ্যে ন্যে হে । ¹⁶কারণ জগত যা কিছু হে সেটা লেগে মাংসিক কামনা বাসনা , চাক্ষুষ কামনা বাসনা , ও প্রাণক অহষ্কার আর হে সব বাপাক সেথির ন্যে কিন্তু জগত সেথির ভেলে । ¹⁷আর জগত ও তকর কামনা বাসনা সব শেষ ভে যাওয়ে; কিন্তু যেসনি ঈশ্বরক মানিক চেলে চিরকাল রেতে ।¹⁸ছোট চেঙ্গেরসেনি, শেষ সময় চেল আলে । তোরনি যেসন শুনাই যে খ্রীষ্ট শত্রু আওয়ে তেমনি এখনি অনেক খ্রীষ্টক শত্রু চেল আলে হামনি জানেল পারায়ে এটাই শেষ সময় । ¹⁹খ্রীষ্টক এই শত্রুসেনি হামনিক মধ্যে সেথির বাহারে গেলে, কিন্তু ওসনি হামনিক লোকে ন্য হেলে । কারণ ওসনি যুদি হামনি রেতে তাহলে হামনিক সেঙ্গে রেহেতে; কিন্তু ওসনি বাহার ভেগেলে বলিক বুঝা যাওয়ে ওসনি হামনিক লোক ন্যে হেলে । পবিত্র আত্মায় অভিষেক ।²⁰কিন্তু তোরনি সাবু পবিত্র লোক দ্বারা অভিষিক্ত ভেলাই আর তোরনি সাবু সত্য জানলাই । ²¹তোরনি সত্য ন্যে জানায় এবং কোন মিথ্যে কাথা সত্য সেথির ন্যে হেওয়ে বলিক লেখলিয়ে ।²²যীশু যে খ্রীষ্ট, যে এটা স্বীকার ন্যে কেরে সে ছাড়া আর মিথ্যাবাদী কে? যে ম্যনষটা খ্রীষ্টক শত্রু সে বাপাক ও বেটাক অস্বীকার কেরে । ²³যেসনি বেটাক স্বীকার ন্যে কেরে, সেসনি বাপাক ন্যে পাওয়ে; যে ম্যনষা বেটাক স্বীকার কেরে, সে বাপাক পালে ।²⁴তোরনি যেটা প্রথম শেসির শুনিক আওয়াই সেটা তোরনিক অন্তরম রেহোক’ সুদি প্রথম সেথির যা শুনাই সেটা তোরনিক অন্তরম রেহে তাহলে তোরনি বেটাক ও বাপাক রেতে । ²⁵এবং এটাই তকর সেই প্রতিজ্ঞা যেটা উুঁ নিজে হামনিক ঠিনা প্রতিজ্ঞা কেরলে , সেটা লেগে অনন্ত জীবন । ²⁶যেসনি তোরনিক ভুল পথাম চালায়েম মাঙ্গে ওকর সস্মন্ধে তোরনিক এই সব লেখলিও।²⁷আর তোরনি খ্রীষ্টক দ্বারা যে অভিষিক্ত ভেলাই তা তোরনিক অন্তরম হো আর কেওউ যে তোরনিক শিক্ষা দেওয়ো তোরনিক দরকার ন্যে ; কিন্তু তকর সেই অভিষেক যেমন সব বিষয়ম তোরনিক শিক্ষা দিয়ো এবং সেই অভিষিক্ত যেরকুম সত্য আর তা মিথ্যা ন্যে এবং এটা যেরকুম তোরনিক শিক্ষা দিওয়ো তেমনি তোরনি উটেম রহ । ঈশ্বরক বেটাসেনি । ²⁸এবং প্রিয় বেটাসেনি, তোরনি উটেম রহ, যেন ওসনি লজ্জা ন্যে পাওয়ে । ²⁹তোহ যুদি জানাই যে ওহু ধার্মিক, তাহলে এটাও যে , যে কেউ ধর্ম্মচরণ করে, তকর জন্ম ঈশ্বর সেথির হেওয়ে।

Chapter 3

¹ভাবিক দেখ, বাপা হামনিক কেরকুম ভালোবাসলাই যে, হামনিক ঈশ্বরক বেটা কেহে , আর বাস্তবিক হামনি তাই ! আর হে জন্য অন্য জগতক মানুষসেনি হামনিকেনি ন্যে জানে ন্যে কারণ ওসনিতো ন্যে জান্যে । ²প্রিয় লোকসেনি, এখনি হামনি ঈশ্বরক বেটা; এবং পরে কি হেবে টো এখনিও পর্যন্ত হামনিক ন্যে জানালে । হামনি জানায়ে যে খ্রীষ্ট যেখনি আতে , তেখনি হামনি তকর মতই হেবে; কারণ উুঁ যেমন হে তকরাক ঠিক তেমনি দেখেল পাবে । ³আর ওকর ওপরাম যেসনি এই আশা হে উসনি নিজসেনিক শুচি কেরিক রাখে যেরকুম উুঁ শুচি ।⁴যে কেওয়ো অধর্মচরণ কেরে ঈশ্বরক কাথা অমান্য কেরে এবং ঈশ্বরক কাথা অমান্য কেরাই ভেলে পাপ । ⁵আর তোরনি তো জানাই সব পাপক বোঝা লেক যাওয়োক জন্য উুঁ আল্লে আর উঁকর কোনো পাপ নেহে। ⁶যেসনি প্রভু যীশুক সেঙ্গেরেহে সেসনি পাপ ন্যে কেরে; যেসনি পাপ কেরে সেসনি ওকরাক ন্যে দেখলে কিংবা ন্যে জানে ।⁷প্রিয় চেঙ্গেরসেনি, যেন কেহ তোরনিক বিপথে ন্যে লেক জ্যা; যে ধার্মিক কাম কেরে সে ধার্মিক, যেরকুম খ্রীষ্টক ধার্মিক । ⁸যে পাপ আচরণ বেরে যে শয়তানক লোক; কারণ শয়তান প্রথম সেথির পাপ কেরিক অওয়ে , ঈশ্বরক পুত্র এই জন্যই আল্লে যেন শয়তানক কামগুলা ধবংস কেরেল পারে ।⁹যেসনিক জন্ম ঈশ্বরক সেথির ওসনি পাপ কাম ন্যে কেরে , কারণ ওকর বীজ ওকর মধ্যে রেহে এবং সে পাপ কেরেল ন্যে পারে, কারণ ওকর জন্ম ঈশ্বর সেথির । ¹⁰এইভাবে ঈশ্বরক বেটাসেনি এবং শয়তানক বেটাসেনি বুঝাল যাওয়ে; যে কেহয়ে ধার্মিক কাম ন্যে কেরে এবং যে নিজক ভাওয়োক ভালো ন্যে বাসে সে ঈশ্বরক বেটা ন্যে । ঈশ্বরক বেটা একে অন্যক ভালোবাসেল শিখাওয়ো।¹¹কারণ তোরনি প্রথম সেথির এই কাথা শুনিক আওয়াই , যে হামনিক একে অপরক অবশ্যই ভালোবাসা উচিত । ¹²আমরা যেন কয়িনক মতন ন্যে ভেয়ে যে কয়িন শয়তানক লোক হেলে এবং নিজক ভাইয়ক খুন কেরেল্ল । আর সে কেন ওকরাক খুন কেরেল্লে ? কারণ তকর কাম নিজক মন্দ হেলে কিন্তু ওকর ভাইয়োক কাম ধার্মিক হেলে।¹³আর যুদি তোরনি যা ভালো তেকর প্রতি উদ্যেগি হেই , তেহেলে কে তোরনিক হিংসা কেরতো ? ¹⁴কিন্তু যুদিও ধার্মিকতাক জন্যে দুঃখ সহ্য কেরি , তোয়ো তোরনি ধন্য । আর যুদি কোয়ো তোরনিক ডর দেখাওয়ে হোসনিক ডরে তোরনি ডর ন্যে পাইয়ো আর চিন্তা নে কেরিও বরং মনাক ভিতরাম খ্রীষ্টকেনি ঈশ্বর আর পবিত্র বলিক মান । ¹⁵বরং তোরনিক মনাম প্রভু খ্রীষ্টক মূল্যবান স্বরূপ বেঠা , য্যেঁ প্রশ্ন কেরে ওকরাক উত্তর দেতে সবসময় প্রস্তুত রহ কেন তোরনিক ঈশ্বরক উপর ভরসা হো । কিন্তু হেটা পবিত্রতা আর সম্মানক সেঙ্গে কর¹⁶যেন তোরনিক বিবেক সৎ হেওয়ে , যেন যেসনি তোরনিক খ্রীষ্টক ভালো জীবনযাপনক দূর্নাম কেরো , হোসনি তোরনিক নিন্দা কেরেক বিষয়ে লজ্জা পাওয়ে । ¹⁷কারণ মন্দ কামক জন্যে দুঃখ সহ্য কেরা সেতির বরং , ঈশ্বরক যুদি এরকম ইচ্ছা হেওয়ে , ভালো কামক জন্যে দুঃখ সহ্য কেরা আরো ভালো । ¹⁸কারণ খ্রীষ্ট একবের পাপক জন্যে দুঃখ সহ্য কেরেললে , হো ধার্মিক ম্যনসা অধার্মিকসেনিক জন্যে , যেন হামনিক ঈশ্বরঠিনা লে যাওয়ে । উুঁ দেহিয়াম মরেললে ,কিন্তু আত্মা বেঁচেলকে ।¹⁹আবার অত্মাম , উুঁ য্যাক জেলখানাম বন্দী হো আত্মাগুলা ঠিনা ঘোষনা কেরেলকে, , ²⁰যেসনি আগু , নোহক সময়ে জাহাজ বানায়েক সময়ে যেখনি ঈশ্বর অসিম ধৈযক সেঙ্গে অপেক্ষা কেরেললে , তেখনি হোসনি অবাধ্য ভেললে । হো জাহাজম অল্প মানুষ , অর্থাৎ আটটা জীবন, পানি সেতির রক্ষা পাললে। ²¹আর এখনি ওকর প্রতীক বাত্মিষ্ম অর্থাৎ দেহিয়াক ময়লা ধোয়েক ভিতর দেক ন্যে , কিন্তু ঈশ্বরক ঠিনা সৎ বিবেকক নিবেদন , যা যীশু খ্রীষ্টক মরলো সেতির বেঁচি উঠেক জন্যেই তোরনি রক্ষা পালেয়ি । ²²উু স্বর্গম গেলে আর ঈশ্বরক ডেহেনা দেনে বেঠি রেহেলে , স্বর্গদূতসেনি , ক্ষমতা আর সব পরাক্র ওকর অধীনম ভেলে ।²³আর তকর আদেশ লেগে হামনি যেন ওকর বেটা যীশু খ্রীষ্টক নামে বিশ্বাস কেরিয়ে এবং একে অপরকে ভালোবাসিয়ে , যেমন ওঁহ হামনিক আদেশ দেলে। ²⁴আর যেসনি ঈশ্বরক আদেশ মানিক চেলিক সেসনি সেটমি রেহে এবং ঈশ্বর ওসনিক মধ্যে রেহে । তিনি হামনিক যে পবিত্র আত্মা দেলে তকর মধ্যে হামনি বুঝেল পারায়ে যে , ওহুঁ হামনিক মধ্যে হে ।

Chapter 4

¹প্রিয় চেঙ্গেরসেনি, তোরনি সাব আত্মাক বিশ্বাস ন্যে কেরিও , কিন্তু সাব আত্মাক পরিক্ষা কেরিক দেখ সেসনি ঈশ্বর সেথির কি ন্যে ,কারণ জগতক মেলা ভন্ড লোক বাহালে । ²তোরনি ঈশ্বরক আত্মাক এই প্রকারে চিনেল পারবি যে , প্রত্যেক আত্মা স্বীকার কের যে ঈশ্বর সেথির যীশু খ্রীষ্ট দেহ রূপ আল্লে । ³এবং আত্মা যীশুক স্বীকার ন্যে কেরে সে ঈশ্বর সেথির ন্যে । আর সেটাই লেগে খ্রীষ্টক শত্রু আত্মা , তোরনি যেসনি বিষয়ে শুনলাই যে আওয়ে এবং এখনি সেই শত্রু আত্মা জগতম হে ।⁴প্রিয় চেঙ্গেরসেনি , তোরনি ঈশ্বর সেথির এবং ওই ভন্ড লোক গুলাক জয় কেরলাই ; কারন য্য তোরনিক মধ্যে হেও তকর সেথিক মহান । ⁵ওসনি সাবি জগতম সেথির আর সেইজন্য ওসনি যেটা বলে সেটা জাগতিক কাথা এবং জগতক মানুষ ওসনিক কাথা শুনে । ⁶হামনি ঈশ্বর সেথির ; ঈশ্বরক যে জানে সে হামনিক কাথা শুনে । যে ঈশ্বরক সেথির হোমনিক কাথা ন্যে শুনে । একর মধ্যে হামনি হামনি সত্যেক আত্মাক ও ভন্ড আত্মাক চিনেল পারায়ে । ইশ্বরক ভালোবাসা⁷প্রিয়সেনি, ইয়া হামনি একে অন্যম্যনষাসেনিক ভালোবাসিয়ে, কারণ । ভালোবাসা ঈশ্বর সেথির এবং সে ঈশ্বরক জানায়ে । ⁸যে কেওয়ে ঈশ্বরক ন্যে ভালোবাসে , সে ঈশ্বরক ন্যে জানে, কারণ ঈশ্বরক ভালোবাসা ।⁹হামনিক মধ্যে ঈশ্বরক ভালোবাসা এইভাবে প্রকাশ ভেলে যে, ঈশ্বরক নিজক একমাত্র বেটা পৃথিবীম পাঠালে , যেন তকর মাধ্যমে হামনি জীবন পায়ে । ¹⁰ই বেটামভিতর ভালোবাসা হে ; হামনি যে ঈশ্বরক ভালোবাসিল্লইয়ে সেটা ন্যে কিন্তু ওহুঁ হামনিক ভালোবাসল্লে এবং নিজক বেটা পাঠালে ও হামনিক পাপক জন্য মরলে ।¹¹প্রিয় চেঙ্গেরসেনি, ঈশ্বর যেখনি হামনিক এরকুম ভালোবাসলে তেখনি হামনিওক উচিত একে অপরক ভালোবাসা । ¹²কেওয়ো কেখনিও ন্যে দেখলে । হামনি যুদি একে অপরক ভালোবাসায়ে তাহলে ঈশ্বর হামনিক মধ্যে রেহে এবং ওকর ভালোবাসা হামনিক মধ্যে পূর্ণতা লাভ কেরে । ¹³হেটা সেথির হামনি জানেল পারায়ে যে , হামনি ওকরেম রেহেম এবং ওহুঁ হামনিক মধ্যে রেহে, কারণ ওহুঁ নিজক আত্মা হামনিক দান কেরলে । ¹⁴এবং হামনি দেখলায়ে ও সাক্ষ্য দিয়ায়ে যে বাপা বেটাক জগতম মানুষক উদ্ধারকর্তা হিসাবে পাঠায়েদেলে।¹⁵যারা যীশুক ঈশ্বরক বেটা বলিক স্বীকার কেরে, ঈশ্বর ওসনিক মধ্যে রেহে এবং সেসনি ঈশ্বরম রেহে । ¹⁶আর হামনি জানায়ে আর বিশ্বাস কেরায়ে যে ঈশ্বর হামনিক ভালোবাসে । ঈশ্বর ভালোবাসা, ভালোবাসাক মধ্যে যে রেহে সে ঈশ্বরক মধ্যে রেহে আর ঈশ্বর তকর মধ্যে রেহে ।¹⁷এইভাবে ভালোবাসা হামনিক মধ্যে পরিপূর্ণ হেওয়ে, যেন বিচারক দিন হামনি সাহস পাওয়ে , কারণ উুঁ যেরকুম হে হামনিও এই জগতম সেরকুম হেয়ে । ¹⁸ভালোবাসায় ভয় নেহে ,বরং পরিপূর্ণ ভালোবাসা ভয়ক বাহার কের দিয়ে , কারণ ভয়ক সেঙ্গে শাস্তিক যোগ হে আর যে ভয় কেরে সে ভালোবাসায় পরিপূর্ণ নেভেলে।¹⁹হামনি তঁকরাক ভালোবাসায়ে , কারণ ঈশ্বর প্রথমে হামনিক ভালোবাসলে। ²⁰যুদি কেওয়ো বলে হামে ঈশ্বরক ভালোবাসায়ে কিন্তু নিজক ভাইয়ক ঘৃনা কেরে, তাহলে সে মিথ্য কাথা বলে ; কারণ যকরাক দেখলােই , নিজে সেই ভায়ক যে ভালোবাসে ন্যে , সে ঈশ্বরকও ভালোবাসেল ন্যে পারে যকরাক সে ন্যে দেখলে । ²¹আর হামনি তঁকর কাছে সেথির এই আদেশ পালালে যে, ঈশ্বরক যে ভালোবাসে সে নিজক ভাইকেও ভালো বাসোক ।

Chapter 5

¹যেসনি বিশ্বাস কেরে যে যীশুই সেই খ্রীষ্ট , সেসনি ঈশ্বর সেথির জন্ম ; আর যেসনি জন্মদাতা বাপাক ভালোবাসে , সেসনি ওকর সেথির জন্ম চেঙ্গেরও ভালোবাসে । ²যেখনি ঈশ্বরক ভালোবাসে এবং তকর সব আদেশ মানিক চেলে তখন জানেল পারায়ে যে হামনি ঈশ্বরক চেঙ্গেরসেনিক ভালোবাসায়ে । ³কারণ ঈশ্বরক জন্য ভালোবাসা লেগে যেন তঁকর সাব আদেশ মানিক চেলায়ে আর তঁকর আদেশগুলা মোটেও কঠিন ন্যে ।⁴কারণ যেসনি ঈশ্বরক সেথির জন্ম সেসনি জগতকম জয় কেরে । আর যে জগতকক জয়লাভ কেরেলে তা হামনিক বিশ্বাস । ⁵কে জগতকে জয় লাভ কেরেল পারে ? শুধুমাত্র সেই , যে বিশ্বাস কেরে যীশু ঈশ্বরক পুত্র ।⁶ওহুই সে যীশু খ্রীষ্ট যে জল ও রক্তেম মধ্যে দেক আল্লে, শুধুমাত্র জলম ন্যে কিন্তু জল ও রক্তেম মাধ্যমে । ⁷আর এটা লেগে পবিত্র আত্মা যে সাক্ষ দিয়ে, ⁸আত্মা , জল ও রক্ত আর সেই তিন জনক সাক্ষ্য একি ।⁹হামনি ম্যনষানিক সাক্ষী লেক রাখায়ে , তাহলে ঈশ্বরের সাক্ষী ওকর সেথির আরো মহান কারণ এটি ঈশ্বরক সাক্ষী , যেটা সাক্ষী উুঁ নিজে বেটাক সমন্ধে দেলে । ¹⁰যে ঈশ্বরক বেটাক বিশ্বাস কেরিক ঐ সাক্ষী তকর মধ্যে হে । যেসনি ঈশ্বরক ওপর বিশ্বাস ন্যে কেরে সেসনি ওকরাক মিথ্যাবাদি কেরলে ; কারণ ঈশ্বর তকরাক নিজক বেটাক বিষয়ে সাক্ষী দিলে সেটা ওসনি বিশ্বাস ন্যে কেরেলে।¹¹আর সেই সাক্ষী লেগে , ঈশ্বর হামনিক অনন্ত জীবন দেলে আর সেই জীবন তঁকর বেটাক মধ্যে হে । ¹²ঈশ্বরক বেটা যে পালে সে সেই জীবন পালে; ঈশ্বরক পুত্রক যে ন্যে পালে সে সেই জীবন ন্যে পালে । শেষ কাথা ।¹³এই সাব কাথা তোরনিক কাথা কাছে লেখলিও যাতে তোরনি জানেল পারায় যে, তোরনি যেসনি ঈশ্বরক বেটা নামে বিশ্বাস কেরলাই সেসনি অনন্ত জীবন পালাই । ¹⁴আর ওঁকর ওপর এই ভরসা হে যে, যুদি ওঁকর ইচ্ছা অনুযায়ী কিছু চাই, তাহলে ওঁহু হামনিক প্রার্থনা শুনে । ¹⁵আর যুদি হামনি হামনি জানায়ে যে , যেটা মাঙ্গোলয়ে উুঁ সেটা শুনে, তাহলে এটাও হামনি জানায়ে যে , ওঁকর কাছে যেটা মাঙ্গালয়ে সাব পালায়ে ।¹⁶যুদি কেহ নিজক ভাওয়ক এমন পাপ কেরেল দেখলাই , যেসনি পরিণতি মরণ ন্যে , তাহলে সে অবশ্যই প্রার্থনা কেরতে আর [ঈশ্বর] তঁকরাক জীবন দেতে, আবার মৃতুজনক পাপ হে , তকর জন্য হামে ন্যে বলায়ে যে ওকরাক মনযোগ দেক প্রর্থনা কেরেল লাকতে । ¹⁷সাব অধার্মিক পাপ কিন্তু সাব পাপই মরন ন্যে ।¹⁸হামনি জানায়ে . যেসনি ঈশ্বর সেথির জন্ম লেলে সেসনি পাপ ন্যে কেরে, কিন্তু যেসনি ঈশ্বর সেথির জন্ম লেলে , ঈশ্বর তকরাক শয়তানক সেথির রক্ষা কেরে এবং সেই শয়তান ওকরাক ছুয়েল ন্যে পারে । ¹⁹হামনি জানায়ে যে হামনি ঈশ্বরক সন্তান; এবং জগতক সাবু শয়তানমক ক্ষমতাক অধীম শুতিক রেহেলাই ।²⁰আর হামনি হেটা জানায়ে যে , ঈশ্বরক বেটা আলে এবং হামনিক বুঝেক জন্য যে মন দেলাই, যাতে হামনি সেই সত্যে জানায়ে এবং হামনি সেই সত্যে ঈশ্বর এবং অনন্ত জীবন । ²¹প্রিয় চেঙ্গেরসেনি , তোরনি মুর্তিগুলা সেথির দূরে রেহিও ।

2 John

Chapter 1

¹এ চিঠিয়া লেখয়ে পুরাতন-বাছলো জেনেবেটি আর ওকর চেংরিয়াঠিন ; যেসনিক হামে সত্যে ভালবাসয়ে ( খালি হামে না , তেকর সেতির যেতনা লোক সত্য জানে সাবি ভালবাসে), ²ঐ সত্যেক জন্যে, যেগুলা হামনিক মধ্যে বাস কেরে আর চিরদিন হামনিক সেঙ্গে রেহেতে । ³করুনা ,দয়া, শান্তি, বাপ ঈশ্বর সেতির আর উ বাপ বেটা যিশু খ্রীষ্ট সেতির ,সত্যে ও ভালবাসাম হামনিক সেঙ্গে রেহেতে ।⁴হামে মেলা আনন্দে হেয়ে,তেকর কারন দেখেল পাওয়ে যেরকম হামনি বাপা ঠিনা হুকুম পালয়ে ,তোর বেটা গুলাক মধ্যে কেহু কেহু সত্যে চেলে । ⁵আর এখনি কোগে ভালো জেনি , হামে তোরাক নতুন কোনো হুকুম মতন ন্যে , কিন্তু শুরু সেথির হামনি যে আদেশ পালেয়ে, সেরকুম কেরিক তরাক অনুরোধ কেরেয়ে, যেনে হামনিক এক জনা আরেক জনাক ভালোবাসিয়ে । ⁶আর ভালোবাসা ইটে,যেনে হামনি অকর হুকুম মত চেলি ; হুকুম ইটে যেরকুম তরনি গড়োয়া সেতির শুনলেহি, তোরনি যেনে হো প্রেমাম চেলি ।⁷কারন দুনিয়াম মেলে ঠক মানুষ বাহারালে ; যেসনি যীশু খ্রীষ্ট যে মানুষ রুপম আল্লে সেটা স্বীকার নে কেরে ; ইসনি হেকে ঠক আর খ্রীষ্টক শত্রু। ⁸নিজক সম্পর্কে সর্তক হো; হামনি যেটা বানালায়ে,সেটা তোরনি যেনে ন্যে হারায়ো, কিন্তু যেনে গোটে পুরষ্কার পাহি।⁹যে কইও এগুয়াক চেলে আর খ্রীষ্টক শিক্ষাম ন্যে রেহে, উহু ঈশ্বরক ন্যে পালে। উহ শিক্ষাম যে রেহে, তেহে বাপা আর বেটা দু্য়ো ঝনাক পালে। ¹⁰আর যদি উহ শিক্ষা লেক তোরনি ঠিন আয়ে,তেহেলে অকরাক ঘারাম শুভেচ্ছা নে জানায়ো আর ওকরাক নমস্কার নে জানায়ো । ¹¹কারন যে ওকরাক নমস্কার জানাতে, উহ ওকর সব মন্দ কাজম জড়াতে ।¹²তোনিক লেখার মেলে কাথা হেলে , কাগজ আর কালি ব্যাবহার কেরেক হামর ইচ্ছা নে ভেলে । কিন্তু আশা কেরেয়ে যে, হাম তোনিক কাছে যাক সামনা সামনা ভেক কাথা বলবে, যেনে হামনিক আনন্দ পুরা ভে যা । ¹³তোনিক বাছাই কেরলো বেহিন বেটারা তোনিক নমস্কার জানাও ।

3 John

Chapter 1

¹হে পুরাতন- ভালোবন্ধু গায়ক ‍ঠিনা হে চিঠিয়া লেখায়ে, য্যেকরাক হামে সত্যম ভালোবাসায়ে । ²ভালোবন্ধু , প্রর্থনা কেরেয়ো, যেরকুম তোর আত্মা উন্নতিকদেনে এগুয়া যাওয়ো , সাব বিষয়ে তোহ সেরকুম উন্নতি লাভ কর আর ভালো রহ । ³কারণ হামে খুব আনন্দিত ভেলায়ো যে , ভাইওয়ানি আসিক তোর সত্যক সাক্ষী দেলকো, যে তহে সত্যম চেলায়ি । ⁴হামর চেঙ্গরিয়ানী সত্যম চেলে , হেটা শুনলে যে আনন্দ হেওয়ে, তেকর সেতির বেশি আনন্দ হামর ন্যে হে ।⁵ভালোবন্ধু , হো ভাইওয়া সেনিক , এমনকি, হো বিদেশীগুলাক জন্যে যা যা কেরতো রেহি, হোটা একটা নিজকলোকক উপযুক্ত কাম । ⁶হোসনি মন্ডলীক এগুয়াম তোর ভালোবাসাক বিষয়ে সাক্ষী দেলো; তহ যুদি ঈশ্বরক যোগ্যভাবে হোসনিক সযত্নম পাঠা দিহি, তেলে ভালোই কেরবি । ⁷কারণ হো নামাক অনুরধম হোসনি বাহারালে , অযিহুদীসেনি ঠিনা কিছু ন্যে লিয়ে । ⁸তকরপর হোসনি হো রকম ম্যেনসানিক সাদরে গ্রহন কেরেল বাধ্য,য্যেন সত্যক সহকারী হেওয়েল পারিয়ে।⁹হামে মন্ডলীকেনি কিছু লেখেললিয়ে,কিন্তু হোসনিক প্রাধান্যপ্রিয় দিয়ত্রিফি হামনিক ন্যে মানে । ¹⁰সে জন্যে, যুদি হামে আয়ে, তেলে ‍উুঁ যেসব কামানি কেরে হামে হোগলা মনে লাখবে, কারণ হো খারাপ কাথোয়ানিক ভিতরদেক হামনিক সম্মান নষ্ট কেরে ; আর হোটাম উুঁ সন্তুষ্ট ন্যে , উুঁ নিজেও ভাইওয়াসেনিক গ্রহন ন্যে কেরে , আর যেসনিক গ্রহন কেরেল ইচ্ছা কেরে , হোসনিকো উুঁ মানা কেরে আর মন্ডলি সেতির বাহার কের দিয়ে ।¹¹ভালবন্ধু, যেটা খারাপ সেটাক অনুকারী ন্যে হেইয়ো, কিন্তু যেটা ভালো , সেটাক অনুকারী হো । যেঁ ভালো কাম কেরে, উুঁ ঈশ্বর সেতির ; যেঁ খারাপ কাম কেরে , ঈশ্বরক ন্যে দেখলে। ¹²দীমীত্রিয়ক পক্ষে সাবু ,এমনকি, সত্যি সাক্ষী দেলে ; আর হামনিও সাক্ষী দিয়েএ ; আর তহে জানেয়ি, হামনিক সাক্ষী সত্যি ।¹³তরাক লেখেক ম্যেলা কাথা হেলে, কিন্তু কারি আর কলমক মাধ্যমে লেখেক ইচ্ছা ন্যে হেওয়ে । ¹⁴আশা কেরেয়ো, জেলদি তরাক দেখবো , তেখনি হামনি সামনা সামনি ভেক কাথাবার্তা কেহেবে । ¹⁵তোর প্রতি শান্তি হোক । বন্ধুগুলা তরাক মঙ্গলবাদ কেরো । তহে সাবুক নাম কেরিক বন্ধুসেনিক নমষ্কার কর ।

Jude

Chapter 1

¹যিহূদা, যীশু খ্রীষ্টক প্রিয় দাস আর যাকোবক ভাই ,যেসনিক বাপা ঈশ্বর ভালোবাসে আর যীশু খীষ্টক খেতির রাখলে ,সেসনিক জন্যে হে চিঠিয়া লেখয়ে । ²দয়া, শান্তি, ও ভালবাসা মেলেগুলা তোনিক উপর আউক । অবিশ্বাসীসেনিক পাপ আর নিয়তি ।³প্রিয়, বন্ধুসেনি, হামনিক সাধারন পরিত্রানক বিষয়ে তোনিক কিছু লিখেল হাম আগ্রহী হেললিয়ে, পবিত্র লোকসেনিক ঠিনা একেবারে গভীরভাবে সমর্পিত বিশ্বাসক জন্যে জানদেক চেষ্টা কর, সেই উৎসাহ তোনিক দেক জন্যে হার লেখেক প্রয়োজন । ⁴যেহেতু ইরকম কেতেকজনা লুকা লুকা ঢুকি পড়লে, যেসনি এই শাস্তিক যোগ্য সেসনিক বিষয়ে পবিত্র শাস্ত্রে আগু সেতির লেখলো হে, হোসনিক ঈশ্বরক প্রতি ভক্তি ন্যে হে , হামনিক ঈশ্বরক অনুগ্রহ ন্যে মানিক আর হামনিক একমাএ বিচারমালিক ও প্রভু খ্রীষ্টক অস্বীকার কেরে । ভন্ড শিক্ষকসেনিক ঠিনা সাবধান ।⁵কিন্তু যদি তোরনি সাবি একবারে জানি লেলাই, সেটা হামর ইচ্ছা হেটা , যেনো তোরনিক স্মরণ কেরি দেওয়ো যে , প্রভু মিশর দেশ সেথির গোলাম গুলাক উদ্ধার কেরিক যেসনি বিশ্বাস ন্যে কেরলে পরে উসনিক ধ্বংস কেরলে । ⁶আর যে দূত সেনি নিজক অধিকার রক্ষা নে কেরিক নিজক রেহেক স্থান ছাড় দেলে, সেসনিক উঁ মহাদিনক বিচারক জন্যে মেলে অন্ধকারক ভিতর চিরকালক শিকলম বান্ধি রাখলে ।⁷সে ভাবে সদোম ও ঘমোরা আর তকর আশেপাশে শহর সাব হোসনিক মতো অত্যন্ত ব্যভিচারগ্রস্ত আর বিজাতীও মাংসিক চেষ্টায় বিপথগামী, হোসনি অনন্ত আগুনম পুড়াক মতো শাস্তি পাতে, হোসনিক নমুনা হে । ⁸তকর সত্ত্বেও এরাও সেইভাবে স্বপ্ন দেখতে দেখতে নিজক দেহক অপবিত্র কেরে , আদেশ অমান্য কেরে , হোসনি পাত্র সেই স্বর্গদূতক নিন্দা কেরে ।⁹কিন্তু প্রধাান স্বর্গদূত মীখায়েল যেখনি মোশিখ মৃতদেহক বিষয়ে দিয়াবলক সাথে তর্ক বিতর্ক কেরলে , তেখনি স্বর্গদূতক নিন্দা কেরিক দোষী কেরেক সাহস কেরলেকে ন্যে, কিন্তু বলেলেকে, “প্রভু হোসনিক ধমক দিহি “। ¹⁰কিন্তু হোসনি ন্যে বুঝিক স্বর্গদূতক নিন্দা কেরে; এবং বুুদ্ধিবিহীন পশুসেনিক মতো যা স্বভাবতঃ জানে, তাতে নষ্ট হেওয়ে । ¹¹ঠিক হোসনিক! কারণে হোসনি কয়িনক পথে চেল গেলে আর টাকাক লোভে বিলিয়মেক ভুল পথে য্যাক গিরলে আর কোরহের প্রতিবাদে বিনষ্ট ভেলে ।¹²তকর তোরনিক সেঙ্গে খ্যাক সেঙ্গে সময়ে তোরনিক প্রীতিভোজ ব্যঘাত সৃষ্টিকারীর মত , হোসনি এমন পালক যে নির্ভয়ে নিজকসেনিক চালাওয়ে ; হোসনি বাতাসম ভাসমান নির্জল মেঘ; হেমন্তকালক ফলহীন, দুই বার মৃত ও নির্মূল গাছ; ¹³হোসনি নিজ লজ্জারূপ ফেনা বের কেরেক মতো প্রচন্ড সামদ্রিক তরঙ্গরক মতো , ভ্রমনকারীহোসনি , যকর জন্যে অনন্তকালক ঘোরতর আন্ধার অপেক্ষা কেরে ।¹⁴আর আদম সেতির সাত পুরুষ যে হনোক, উুঁ হে লোকসেনি উদ্দেশ্যে হি ভাববানী বলেললে” দেখ প্রভু নিজক দশ হাজার পবিত্র দূতসেনিক সেঙ্গে আলে , যেন সাবুক বিচার কেরে ; ¹⁵আর ভক্তিহীন সাবু নিজকসেনিক যে সাব ভক্তিবিরূদে কামক মাধ্যমে ভক্তিহীনতা দেখায়ে আর ভক্তিহীন পাপীসেনি ওকঁর বিরূদ্ধে যে সাব কঠোর কাথা কেহেল্লে ওকঁর জন্যে হোসনিক যেন ভর্তসনা কেরে। ¹⁶এরা বচসাকারী , নিজক নিজক ভাগ্যক দোষ দিয়ে ও খারাপ কামনা- বাসনা অনুগামী; আর হোসনিক মুখ মহাগর্বেরক কাথা বলে আর হোসনি লাভক জন্য মানুষক পক্ষপাত কেরে । সম্পূর্ণ ও অনন্ত পরিত্রাণ যীশুম প্রাপ্য ।¹⁷কিন্তু প্রিয় বন্ধুসেনি, একরআগু হামনিক প্রভু যীশু খ্রীষ্টক প্রেরিতসেনি যে সাব কাথা কেহে , তোরনি সে সব মনে কর ; ¹⁸হোসনিও তোরনিক বলেলো , শেষ সময়ে , উপহাসকারী উপস্থিত হেতে , হোসনি নিজক নিজক ভক্তিবিরূদ্ধে অভিলাষ অনুসারে চেলতে । ¹⁹হোসনিক পক্ষপাতিত্বকারী , বিলাসী , আত্মাবিহীন ।²⁰কিন্তু , প্রিয় বন্ধুসেনি, তোরনিক নিজকসেনিক পরম পবিত্র শাস্ত্রেম উপরে নিজকসেনিক গাঁথিক উঠাতে উঠাতে , পবিত্র আত্মাম প্রার্থনা কেরতে কেরতে, ²¹ঈশ্বরক ভালোবাসাম নিজক রক্ষা কর আর অনন্ত জীবনক জন্য হামনিক প্রভু যীশু খ্রীষ্টক দয়াম অপেক্ষাম রহ ।²²আর কিছু লোকক ঠিনা, যেসনি কোনো শিক্ষাম বিশ্বাস কেরা উচিত সে বিষয়ে সন্দেহ কেরে হোসনিক প্রতি দয়া কর , ²³আগিন সেতির টানি আনিক রক্ষা কর; আর কিছু লোকক ঠিনা নির্ভয়ে দয়া কর ; দেহক ভিতরাম কলঙ্কিত জামা- কাপড়ও ঘৃণা কর । ঈশ্বরক মহিমাজ্ঞাপক শব্দগুলান ।²⁴আর উুঁহ তোরনিক হোঁচট খাওয়া সেথির রক্ষা কেরতে আর নিজক মহিমাম উপস্থিতিক সামনে নির্দোষ অবস্থাম আনন্দে উপস্থিত রেহেল পারে, ²⁵উুঁহ একমাত্র ঈশ্বর হামনিক উদ্ধারকর্তা , হামনিক প্রভু যীশু খ্রীষ্টক মাধ্যমে তকরাক উপস্থিতি, মহিমা , পরাক্রম ও কর্তৃত্ব হোক , আর এখনি আর চিরকাল হোক । আমেন ।